CELEX: 52012PC0465
Language: hu
Date: 2012-08-29
Title: Módosított javaslat AZ EURÓPAI PARLAMENT ÉS A TANÁCS RENDELETE a 2014-2020 közötti időszakra szóló, európai uniós adóügyi cselekvési program (Fiscalis 2020) létrehozásáról, valamint az 1482/2007/EK határozat hatályon kívül helyezéséről

|
			
		
		
		52012PC0465
		
			Módosított javaslat AZ EURÓPAI PARLAMENT ÉS A TANÁCS RENDELETE a 2014-2020 közötti időszakra szóló, európai uniós adóügyi cselekvési program (Fiscalis 2020) létrehozásáról, valamint az 1482/2007/EK határozat hatályon kívül helyezéséről /* COM/2012/0465 final - 2011/0341/b (COD) */
			
				
		
		
			
			   	INDOKOLÁS
1.           A JAVASLAT HÁTTERE
2011. június 29-én a Bizottság javaslatot[1] fogadott el a következő,
2014–2020 közötti időszak többéves pénzügyi keretére vonatkozóan: az
Európa 2020 stratégia végrehajtását szolgáló költségvetésről van szó,
amely többek között az új Fiscalis 2020 programra is javaslatot tesz. Ez a
program az adórendszerek tagállamokon belüli és az Unió egységes piacán való
működésének erősítése révén hozzájárul az intelligens, fenntartható
és inkluzív növekedést célzó Európa 2020 stratégia[2] megvalósításához. Azáltal, hogy
megkönnyíti a tagállami adóigazgatások számára az elektronikus adóigazgatás
felé történő elmozdulást, az új program a digitális egységes piac
létrehozásához (európai digitális menetrend) is hozzájárul.
Az adózási rendszerek
zökkenőmentes belső piaci működésének feltétele, hogy a
tagállami adóigazgatások hatékonyak és eredményesek legyenek a határokon
átnyúló ügyletek feldolgozásában, az adócsalás megelőzésében és az
adócsalás elleni küzdelemben, valamint az adóbevételek védelme terén. Mindez
nagy mennyiségű információ adóigazgatások közötti cseréjét és az
adóigazgatások hatékonyabb együttműködését, egyúttal viszont a határokon
átnyúló ügyletekben érintett adófizetőkre nehezedő adminisztratív és
gazdasági terhek, valamint az időszükséglet csökkentését is szükségessé
teszi. Ez csak a tagállamok adóigazgatásai és harmadik felek
együttműködésére alapozva valósítható meg. Tekintettel az egyre fokozódó
mértékű globalizációra, a csalás elleni hatékony küzdelemnek ugyancsak
nemzetközi dimenziójúnak kell lennie. Ezért az érintett tagsággal nem
rendelkező államokkal megkötött nemzetközi szerződések keretei között
a program az ezen államokkal való információcserét is támogatni fogja.
A javasolt program elsősorban az adóhatóságok
közötti együttműködést támogatja, és szükség esetén
elősegíti az egyéb érintett felekkel való együttműködést is. A
program a 2013. december 31-én véget érő Fiscalis 2013 program utódprogramja.
A javasolt Fiscalis 2020 program támogatja az adóügyi együttműködést az
Unióban, amely egyrészt a tanácsadói hálózatok és a kompetenciaépítés, másrészt
pedig az IT-kapacitás kiépítése köré szerveződik. Az első csoport
lehetővé teszi a helyes gyakorlatok és az operatív tudás cseréjét a
tagállamok, valamint a programban résztvevő egyéb országok között. Az
utóbbi lehetővé teszi, hogy a program megfelelő IT-infrastruktúrát,
valamint olyan rendszereket finanszírozzon, amelyek lehetővé teszik az
Unióban az adóigazgatási szervek számára, hogy teljes mértékben elektronikus
igazgatásra térjenek át. A program fő hozzáadott értékét a tagállamok
csalás elleni küzdelemre vonatkozó képességének fokozása, valamint az esetleges
bevétel-növelés adja, az ilyen célokat szolgáló eszközök kifejlesztésével
kapcsolatos költségek csökkentése mellett.
2.           AZ ÉRDEKELT FELEKKEL FOLYTATOTT
KONZULTÁCIÓK EREDMÉNYEI ÉS HATÁSVIZSGÁLATOK
2.1.        Konzultációk és
szakértői vélemények
A Fiscalis 2013 program[3] félidős értékelésével
összefüggésben egy külső vállalkozó elemezte a program eredményességét,
hatékonyságát, relevanciáját és hozzáadott értékét. Ennek során a
különböző tevékenységekből származó ellenőrzési adatok kerültek
felhasználásra.
Egy ezzel megbízott másik vállalkozó
tanulmányt készített a jövőbeli Fiscalis program lehetséges keretéről[4], beleértve az adózási
rendszerek jövőbeli kihívásainak és strukturális problémáinak átfogó
elemzését is. E tanulmány megállapításait a 2011 júniusában szervezett
munkaértekezleteken vitatták meg a részt vevő országok képviselőivel.
A munkaértekezletek előkészítése során 2011 tavaszán
kerekasztal-megbeszélést szerveztek a megfelelő programbizottságokban[5], amely találkozón a részt
vevő országokat felkérték, hogy jelöljék meg a program fő
erősségeit, valamint azt, hogy milyen módon javítható a program
hatékonysága. 
Figyelemmel az információcserével kapcsolatos
tevékenységek jelentőségére, külön tanulmány készült az információcserére
vonatkozó jövőbeli végrehajtási stratégiáról. E tanulmányt ismertették az
adóigazgatási szervek informatikáért felelős országos vezetői számára
2011 júniusában szervezett munkaértekezleteken.
Hatásvizsgálat készült a Fiscalis program
folytatásáról, amelyet a hatásvizsgálati testület 2011. szeptember 22-én
jóváhagyott.
A program tervezésével és további javításával
kapcsolatban számos ajánlást átvettek a jövőbeli programra irányuló
javaslat kidolgozása során. A program célkitűzései nagyobb hangsúlyt
fektetnek például az adóigazgatóságokat és az adófizetőket terhelő
adminisztratív terhek csökkentésére, a harmadik országokkal és harmadik
felekkel való együttműködés javítására, valamint az adócsalás elleni
küzdelem megerősítésére. Emellett a programra irányuló javaslat új
eszközöket is tartalmaz az új kihívások kezelésére: a közös fellépések új
típusait, az online együttműködési módszereket használó programtevékenységek
eredményei elérhetőségének javítását, valamint a program eredményeinek
hatékonyabb ellenőrzését célzó keret meghatározását. 
2.2.        Hatásvizsgálat
Figyelemmel az átfogó szakpolitikai
összefüggésre, valamint a következő évtizedben az adóügyek előtt álló
problémákra, számos szakpolitikai lehetőség elemzésére és
összehasonlítására került sor az e programot kísérő hatásvizsgálat
keretében. 
(1)                   
Alaphelyzet: a program
folytatása, megtartva annak jelenlegi célkitűzéseit és kialakítását. 
(2)                   
A program megszüntetése:
a program lezárul, és a továbbiakban nem kerül sor az adóügyi területen
megvalósuló együttműködést támogató IT-eszközök, közös fellépések, illetve
képzési tevékenységek uniós támogatására.
(3)                   
Az alaphelyzet korszerűsítése: ez a lehetőség az alaphelyzetet foglalja magában, a
célkitűzéseket a jövőbeli kihívásokhoz igazítva. Nagyobb figyelmet
szentel az adócsalás és az adókikerülés elleni küzdelemnek, hatékonyabb
adóigazgatás megvalósítására törekszik, kezeli az adófizetőkre és az
adóigazgatásokra nehezedő súlyos adminisztratív terheket, és mérlegeli a
harmadik országokkal és harmadik felekkel való együttműködés
lehetőségeit. 
(4)                   
Korszerűsítés és gondoskodás új
szakpolitikákról: Az „alaphelyzet korszerűsítése”
lehetőség alatt vázolt problémák kezelése mellett ez a szakpolitikai
lehetőség eszközt kínál az együttműködésnek a szakpolitikák
fejlődéséből eredő, új területekre történő kiterjesztésére,
és lehetővé teszi a program számára, hogy rendelkezzen az ezen új
jogszabályok koherens alkalmazását és végrehajtását, valamint a kapcsolódó
információcsere és közigazgatási együttműködés megvalósítását
elősegítő eszközökkel. 
A hatásvizsgálat alapján a 3. szakpolitikai
lehetőség („Az alaphelyzet korszerűsítése”) tűnik a
legcélszerűbbnek. Ez a lehetőség összhangban van az Európa 2020 új
költségvetésére vonatkozó javaslattal és ez leginkább elfogadható a tagállamok
számára.
3.           A JAVASLAT JOGI ELEMEI
3.1.        Jogalap
A javasolt Fiscalis 2020 program
mechanizmusokat, eszközöket és a szükséges forrásokat biztosítja az adóigazgatások
közötti együttműködés javításához. A javasolt intézkedések többek között
közös fellépéseket, például szemináriumokat, munkaértekezleteket, képzéseket,
multilaterális ellenőrzéseket, szakértői csoportok felállítását stb.
foglalják magukban – e közös fellépésekben a tagállamok és tisztviselőik
önkéntes alapon vehetnek részt. E közös fellépések általános célja a
közigazgatási együttműködés javítása és a tagállamok adminisztratív
kapacitásainak növelése az adózás terén, ami indokolja az EUMSZ 197.
cikkének alkalmazását. 
A Fiscalis 2020 program meghatározó része az
adózás terén folyó közigazgatási együttműködés keretében az európai uniós
tagállamok közötti információcsere támogatásáról szól. A közigazgatási
együttműködésről szóló vonatkozó uniós jogszabályok lehetővé
teszik a tagállamok számára az európai információs rendszer használatát. A
javasolt program rögzíti, hogy a Bizottság a résztvevő országokkal együtt
gondoskodik e rendszerek fejlesztéséről, üzemeltetéséről és
megfelelő karbantartásáról. Ebben az összefüggésben a program az
IT-kapacitás Unió általi építését irányozza elő az említett rendszerek
uniós elemeinek fejlesztése, karbantartása, üzemeltetése és
minőségellenőrzése révén. A tagállamok ezen egységes elemeket fogják
használni a sokfajta eltérő eszköz helyett. A program rendelkezik a
rendszerek uniós és nem uniós elemei létrehozásának és működésének
koordinálásáról is annak érdekében, hogy biztosítsa azok
működőképességét, összekapcsolhatóságát és folyamatos fejlesztését.
Az informatikai kapacitásépítés ezen szempontjai indokolják, hogy a program az
EUMSZ 114. cikkére is támaszkodik. 
Tekintettel az egyre növekvő méretű
globalizációra, a csalás elleni hatékony küzdelemhez elengedhetetlen a fejlett
harmadik országokkal való közigazgatási együttműködés. Az ezen országok és
a tagállamok közötti technikai együttműködés egyszerűsítése és
megkönnyítése, valamint az érzékeny információk jelenlegi, kétoldalú
adóegyezmények alapján zajló cseréjének biztonságosabbá tétele érdekében az
Uniónak olyan megállapodásokat kell kötnie a fejlett harmadik országokkal,
amelyek lehetővé teszik ez utóbbiak számára az európai információs
rendszerek uniós elemeinek használatát. Ezért harmadik, kiegészítő
jogalapként az EUMSZ 212. cikke kerül alkalmazásra.
3.2.        Szubszidiaritás és arányosság
A nemzeti szintű helyett uniós
szintű fellépés a következő okok miatt szükséges:
·       
Nem elegendő európai szinten adójogszabályokat
elfogadni és biztosra venni, hogy végrehajtásuk zökkenőmentes lesz,
ellenkező esetben pedig elégséges a kötelezettségszegési eljárás. Az uniós
és nemzeti adójogi szabályok hatékony végrehajtása érdekében európai
szintű együttműködésre és koordinációra van szükség. 
·       
A felmerülő kihívások csak úgy
kezelhetők, ha a tagállamok közigazgatási területük határain túlra is
kitekintenek és szorosan együttműködnek 26 partnerükkel. A tagállamok
közötti szoros együttműködés és élénk koordináció hiányában megnőne a
tisztességtelen adóverseny és az adóturizmus, az adócsalók pedig kihasználnák a
nemzeti hatóságok közötti együttműködés hiányát. A Bizottság által
végrehajtásra kerülő Fiscalis 2020 program uniós keretet kínál a
tagállamoknak ezen együttműködési tevékenységek fejlesztésére, ami
költséghatékonyabb, mint ha minden tagállam két- vagy többoldalú alapon
külön-külön létrehozná saját együttműködési keretét.
·       
A Fiscalis 2020 program támogatja a közigazgatási
együttműködés keretében történő, közvetlen és közvetett adózásra
vonatkozó információcserét lehetővé tévő, nagy biztonságú, ennek
szentelt kommunikációs hálózatot is. A program mintegy 5 000 kapcsolódási
ponton[6]
keresztül köti össze a nemzeti adóigazgatási szerveket. Ez a közös IT-hálózat
biztosítja, hogy az egyes nemzeti közigazgatási szerveknek csak egyszer kelljen
kapcsolódniuk a közös infrastruktúrához annak érdekében, hogy képesek legyenek
bármilyen információ egymás közötti megosztására. Amennyiben nem állna
rendelkezésre ez az infrastruktúra, a tagállamoknak 26-szor kellene
kapcsolódniuk az egyes tagállamok nemzeti rendszereihez.
A program végrehajtása céljából a Bizottság az
EUSZ 17. cikke szerint a Szerződésekben meghatározottaknak
megfelelően koordinatív, végrehajtó és igazgatási feladatokat lát el. A
Fiscalis 2020 program tehát összhangban van a szubszidiaritás és az
arányosság elvével (ahogy az az Európai Unióról szóló szerződés (EUSZ)
5. cikkében szerepel).
3.3.        Eszköz
A vonatkozó hatásvizsgálat következtetésével
összhangban a finanszírozási program révén történő uniós beavatkozás
megfelelő. Figyelembe véve a Fiscalis 2013 program félidős
értékeléséből eredő pozitív visszacsatolást, a Bizottság egy
utódprogramot (Fiscalis 2020) javasol.
A Bizottság a többéves pénzügyi keret
keretében elfogadott jogalkotási szakpolitikájával összhangban az utódprogramra
rendelet formájában tesz javaslatot. 
4.           KÖLTSÉGVETÉSI VONZATOK
Az uniós finanszírozási programok
felülvizsgálatának ütemezése az új többéves pénzügyi keretre vonatkozó, 2012.
július 6-án módosított javaslattal[7]
függ össze. E javaslattal összhangban a Fiscalis 2020 programról szóló rendelet
(folyó áron) 234 370 000 EUR összegű
költségvetési keretet tartalmaz a 2014-2020 közötti időszakra.
A Fiscalis 2020 programot közvetlen központi
irányítás útján, prioritás alapon fogják végrehajtani. Az érdekeltek
bevonásával készített munkaprogramok meghatározzák az adott időszakokra
vonatkozó prioritásokat.
5.           OPCIONÁLIS ELEMEK
5.1.        Megjegyzések az egyes
jogszabályi rendelkezésekhez
5.1.1.     I. fejezet: Általános
rendelkezések
A program hatályát összhangba hozták a
legújabb uniós adójogszabályokkal, azaz nem csupán a héát, a jövedéki adókat,
valamint a tőke- és jövedelemadókat foglalja magában, hanem az uniós
adójogszabályok tárgyát képező egyéb adónemeket is.
A Fiscalis 2020 program nyitva áll a
tagállamok, tagjelölt országok, és potenciális tagjelölt országok részvétele
előtt. Az ezzel kapcsolatos átfogó uniós szakpolitikával összhangban
bizonyos feltételek mellett az európai szomszédságpolitika országainak is
lehetőségük van részt venni a programban. Végül, amennyiben ez a program
célkitűzéseinek eléréséhez szükséges, „külső szakértők” (pl. más
hatóságok, a kereskedelem, nemzeti és nemzetközi szervezetek képviselői,
és esetlegesen más szakértők) szintén részt vehetnek konkrét
fellépésekben.
a)      A Fiscalis 2020 program célkitűzései
a feltárt kihívások és az európai adópolitikai és adóhatóságok kapcsán a
következő évtizedben várhatóan felmerülő problémák kezelését
célozzák. A program átfogó célkitűzése a belső piac erősítése
hatékony és eredményes adózási rendszerek révén. Az Unióban az adóügyi
területen felmerülő jövőbeli kihívásokra adandó megfelelő válasz
érdekében a program tekintetében a következő konkrét célkitűzés
került kidolgozásra: az adózási rendszerek működésének támogatása,
különösen a részt vevő országok, azok adóhatóságai, tisztviselői és a
külső szakértők közötti együttműködés révén. Az uniós adójog
kidolgozásának, koherens alkalmazásának és eredményes végrehajtásának
támogatására a program az alábbi prioritásokkal rendelkezik:
b)      az adócsalás és adókikerülés elleni
küzdelem, mindenekelőtt a közigazgatási együttműködés és információcsere
hatékonyabbá és eredményesebbé tétele révén 
c)      hozzájárulás az adóigazgatásokra
nehezedő adminisztratív terhek és az adófizetőket terhelő
megfelelési költségek csökkentéséhez
d)      hatékony adóigazgatásra törekvés,
különösen az adóigazgatások megfelelése és adminisztratív kapacitása
tekintetében
e)      az uniós adópolitika koherens
alkalmazásának és végrehajtásának javítása
f)       a nemzetközi szervezetekkel, más
kormányzati hatóságokkal, harmadik országokkal, gazdasági szereplőkkel és
azok szervezeteivel való együttműködés intenzívebbé tétele az adócsalás és
–kikerülés elleni küzdelem fokozása érdekében, mindenekelőtt a
közigazgatási együttműködés és az információcsere hatékonyabbá és
eredményesebbé tétele, az adójogszabályok jobb betartása és az adóigazgatás
javítása révén.
Az EKSZ-nek a főképviselő alelnök
irányítása alatt történő létrehozása elősegíti a nagyobb fokú
koordináció és koherencia elérésére irányuló célkitűzés megvalósítását a partnerországok
viszonylatában felmerülő, nemzetközi együttműködést igénylő kérdések
uniós rendezésében.
5.1.2.     II. fejezet: Támogatható
intézkedések
A programfinanszírozás keretében
támogathatónak tekintett tevékenységek fajtái hasonlóak a jelenlegi
program szerintiekhez, vagyis:
·                        
a részt vevő országok adóügyi tisztviselői
között az ismeretek és a helyes gyakorlatok cseréjét célzó közös fellépések;
·                        
az információcserét, valamint a közös adatokhoz
való hozzáférést megkönnyítő európai információs rendszerek[8];
·                        
az adóügyi tisztviselők humán
képességfejlesztéséhez vezető képzési tevékenységek egész Európában.
Bizonyos tevékenységi kategóriák esetében
módosításra került sor.
·                        
A Fiscalis 2020 program tartalmaz bizonyos új,
közös fellépési eszközöket: 
·              
A szakértői csoportok az
együttműködés strukturált formái, amelyek egyesítik a szakértelmet és/vagy
konkrét műveleti tevékenységekre irányulnak. Állandó vagy nem állandó
jelleggel hozhatók létre, és támogatásban (például online együttműködési
szolgáltatások, közigazgatási segítség, valamint infrastrukturális és
felszerelési támogatások) részesülhetnek annak érdekében, hogy alátámasszák egy
tevékenység végrehajtását és sikerét.
·              
A közigazgatás kapacitásainak kiépítését
szolgáló tevékenységek támogatják a különös
nehézségekkel szembesülő adóhatóságokat, legyen szó az ismeretek, a
szakértelem hiányáról, szervezeti vagy egyéb más hiányosságokról, amelyek a
társországok és/vagy bizottsági tisztviselők által nyújtott, testreszabott
támogatással küzdhetők le.
·                        
Ami az európai információs rendszereket illeti, az
új program „uniós elemeket” határoz meg; ezek olyan IT-eszközök és
szolgáltatások, amelyek bizonyos vagy valamennyi tagállamot érintenek, és
amelyeket a Bizottság birtokol vagy szerzett be. Ezek az uniós elemek a
javasolt jogi aktus mellékletének 2. pontjában szerepelnek. A „nemzeti elemek”
mindazon elemek, amelyek nem tartoznak az „uniós elemek” közé. Ezeket a
tagállamok fejlesztik, telepítik és működtetik, vagyis azok a tagállamok
finanszírozása alá, illetve felelősségi körébe tartoznak. 
Az uniós elemek újbóli meghatározását az
IT-rendszerfejlesztés változó gyakorlatának fényében kell értelmezni. Jelenleg
az egyes tagállamok felelnek nemzeti rendszereik közös meghatározások alapján
történő végrehajtásáért, ami 27 fejlesztést eredményez minden egyes
rendszer esetében, valamint 27 kereskedői felületet, 27 fejlesztési
ütemezést, 27 beállítást a projektközpontú vagy operatív problémák
tekintetében, stb. Különösen a gazdasági és pénzügyi válság fényében a
Bizottság úgy véli, hogy az IT-rendszerek fejlesztését hatékonyabban kell
végezni.
E fejlesztés célja az adatok és a szabályok
alkalmazása közötti összhang fokozása a jobban megosztott IT-fejlesztés
(ismeretek, adatok, IT-elemek) felé történő fokozatos haladás révén. Ez
jobb munkamódszereket eredményez például az üzleti folyamatok modellezése, a
jobb minőség-meghatározás révén, valamint fokozza a szabványosítást,
például a kereskedői felületek harmonizálása által. Az uniós elemek felé
vezető új megközelítés határt szab az eltérő fejlesztési és
bevezetési tervek kockázatának. Emellett további eszközöket nyújt a program
véglegesítésének ellenőrzéséhez, mivel a közös tervek révén
elkerülhető, hogy a fejlesztési lánc leglassabb tagja határozza meg az
egész projekt üzembe helyezését. 
Az európai információs rendszerek a tagsággal nem
rendelkező országok és a tagállamok közötti, bilaterális adóegyezmények
keretében megvalósuló információcsere támogatására is használhatók.
5.1.3.     I. fejezet: Végrehajtás
E rendelet egységes feltételek mellett
történő végrehajtásának biztosítása érdekében a Bizottságot végrehajtási
hatáskörökkel kell felruházni. Így a Bizottság végrehajtási hatásköreinek
gyakorlására vonatkozó tagállami ellenőrzési mechanizmusok szabályainak és
általános elveinek megállapításáról szóló, 2011. február 16-i 182/2011/EU
európai parlamenti és tanácsi rendelet[9]
5. cikke szerinti vizsgálati eljárással összhangban éves munkaprogram kerül
elfogadásra.
5.2.        Egyszerűsítés
5.2.1.     Hogyan járult hozzá a javaslat
az egyszerűsítéshez?
(a)         
Összhang a költségvetési rendelettel
A programjavaslat teljes mértékben összhangban van
a költségvetési rendelettel és annak végrehajtási rendelkezéseivel. A program
végrehajtására szolgáló fő pénzügyi eszközök a támogatások és a
beszerzések. A program tartalmazza a Bizottság által a költségvetési rendelet
felülvizsgálatára tett javaslatban szereplő egyszerűsítési intézkedéseket,
így az egyösszegű kifizetéseket és az átalánydíjakat, valamint az
egységköltségeket. Figyelemmel a program alapján kifizetett napidíj és utazási
költségek feldolgozásának szükségességére, a program ezen a területen bevezeti
az új költségvetési rendelet által kínált egyszerűsítési intézkedéseket.
(b)         
Összhang a Vám 2013 és a Fiscalis 2013 programok
között 
A korábbi Vám és Fiscalis programok irányítása az
azonos beszerzési szabályok és támogatási modellek, a közös irányítási
útmutatók és az IT-alapú rendszerek alapján teljes mértékben összhangban volt.
Az irányítási modell egyértelmű és egyszerű eljárásokat tartalmaz a
programtevékenységek szervezése tekintetében. A Bizottság programirányítási
csoportját a különböző vám– és adóigazgatási szervek programirányítási
csoportjai segítik, amelyek előmozdítóként, illetve a tagállamok vám– és
adóügyi tisztviselőinek első számú kapcsolattartó pontjaként
tevékenykednek.. Az irányítási modell lehetővé teszi a tevékenység
legfeljebb néhány héten belüli kifejtését, gyorsan reagálva az újonnan
felmerülő igényekre, ugyanakkor megőrizve az összhangot a
különböző tevékenységek között. A félidős értékelésben a tagállamok
megelégedésüket fejezték ki a program irányítási modelljével kapcsolatban[10]. 
Tekintettel e két program szoros összhangjára, valamint
a 2014–2020 közötti időszakra vonatkozó többéves pénzügyi keretre irányuló
javaslatban[11]
szereplő egyszerűsítési célkitűzésre, a Bizottság eredetileg
egyetlen, Fiscus elnevezésű programot javasolt[12] a Vám 2013 és Fiscalis 2013
programok utódprogramjaként. Tekintve, hogy a tagállamok egyhangúlag a javasolt
program kettébontása mellett voltak, a Bizottság – bár fenntartja a program
kettébontását ellenző álláspontját – módosított javaslatot tett, amely két
jogalkotási szöveget tartalmaz: egyet-egyet a Vám 2020, illetve a Fiscalis 2020
programra vonatkozóan. E két különálló jogalkotási szöveg bevezetésének sérelme
nélkül a Bizottság továbbra is kiemelt kérdésnek tekinti a két program közötti
összhang fenntartását, és az indokolt esetekben törekedni is fog erre a Vám
2020 és a Fiscalis 2020 programok végrehajtása során.
(c)         
Figyelembe vette a program a kiszervezést?
Megvizsgálták a jövőbeli program végrehajtó
ügynökség általi végrehajtásának lehetőségét. Egy ügynökség
felruházható olyan feladatok végrehajtására irányuló hatáskörökkel, mint a
program szerinti tevékenységek kiválasztása, közigazgatási előkészítése és
nyomon követése, a tevékenységek figyelemmel kísérése, valamint az
IT-rendszerekkel kapcsolatos tevékenységek, támogatások és beszerzések
ellenőrzése. Ugyanakkor egy ilyen végrehajtó ügynökség újabb szinttel
egészítené ki az irányítási struktúrát, ami növelné a koordináció és az
ellenőrzés költségeit, valamint új adminisztratív eljárások hozzáadásával
bonyolultabbá és hosszabbá tenné a döntéshozatalt. Emellett negatív hatással
lenne a Bizottságon belüli know-how szintjére, és növelné az igazgatási szempontokkal
szemben a tartalom fragmentálódásának kockázatát. Ez a lehetőség nem járna
a várt működési előnyökkel, ezért elvetésre került. 
Egy alternatív forgatókönyv alapján megvizsgálták
azt az opciót, hogy a CCN/CSI hálózat és kapcsolódó szolgáltatásai kivételével valamennyi
vonatkozó IT-tevékenységet a nemzeti közigazgatásokhoz helyeznek át. E
forgatókönyv szerint nagyon magas annak a kockázata, hogy fokozatosan egyre
több központi irányítási struktúra kialakítása válna szükségessé. The resulting
impact would be similar to the effects of the discontinuation of the programmes
which would put at risk the efficiency and effectiveness of tax administrations
and reduce the ability to prevent and detect fraud. Figyelembe véve az
eredményekre és a teljesítményre gyakorolt negatív hatásokat, ez a forgatókönyv
szintén elvetésre került. 
(d)         
Használ-e a program közös IT-eszközöket a
kedvezményezettek és a szerződő felek adminisztratív terheinek
csökkentésére?
A Vám 2013 és Fiscalis 2013 programok már
alkalmaznak eszközöket a programtevékenységek és a kapcsolódó kiadások
kezelésének megkönnyítésére a közös tevékenységjelentési eszköz (Activity
Reporting Tool, ART2) révén. Ez a gyakorlat a jövőben is folytatódik.
5.2.2.     A javaslat teljesítményének
mérése
A program teljesítményét a program általános és
konkrét célkitűzéseihez, valamint prioritásaihoz kapcsolódó teljesítmény-,
hatás-, eredmény- és output-mutatók koherens készletének felhasználásával,
valamint a Bizottság irányítási tervével történő összekapcsolása révén
mérik. A hatás-, eredmény- és output-mutatók részletes listáját a
hatásvizsgálat tartalmazza. A Bizottság kijelölte a program bizonyos teljesítményeire
vonatkozó célokat, másokat pedig a Fiscalis 2013 program keretében elvégzett
tevékenységek során teljesítenek. A Bizottság a Fiscalis 2020 program indulása
előtt valamennyi teljesítményre vonatkozóan azonosítja a célokat, és a
programbizottság elé terjeszti azokat.
5.2.3.     Összhangban van-e a
programjavaslat a Bizottság átfogó politikájával? 
A program az egységes piac megerősítése, a
közszféra termelékenységének fokozása, a technológiai fejlődés és
innováció közigazgatásban való fenntartása, valamint a foglalkoztatás
előmozdítása révén hozzájárul az Európa 2020 stratégia
célkitűzéseihez. Támogatni fogja az európai digitális menetrend[13] kiemelt kezdeményezéseit, az
Innovatív Unió[14]
kiemelt kezdeményezést, az Új készségek és munkahelyek menetrendjének[15] kiemelt kezdeményezését,
valamint a globalizáció korának iparpolitikájára[16] vonatkozó kiemelt
kezdeményezést. A program támogatja továbbá az egységes piaci
intézkedéscsomagot[17].
Ami az Unió és a tagállamok pénzügyi érdekeinek védelmét illeti, a program
támogatja az adócsalás elleni küzdelemre irányuló együttműködést célzó
erőfeszítéseket.
2011/0341/b (COD)
Módosított javaslat
AZ EURÓPAI PARLAMENT ÉS A TANÁCS
RENDELETE
a 2014-2020 közötti időszakra szóló,
európai uniós adóügyi cselekvési program (Fiscalis 2020) létrehozásáról,
valamint az 1482/2007/EK határozat hatályon kívül helyezéséről 
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel az Európai Unió
működéséről szóló szerződésre és különösen annak 114., 197. és
212. cikkére,
tekintettel az Európai Bizottság javaslatára,
a jogalkotási aktus tervezetének a nemzeti
parlamentek számára való megküldését követően,
tekintettel az Európai Gazdasági és Szociális
Bizottság véleményére[18],
rendes jogalkotási eljárás keretében,
mivel:
(1)       A 2014 előtt alkalmazott
többéves adóügyi cselekvési program jelentős mértékben hozzájárult az
Unión belül az adóhatóságok közötti együttműködés megkönnyítéséhez és
fokozásához. E program hozzáadott értékét a részt vevő országok
adóigazgatásai elismerték[19].
A következő évtizedre azonosított kihívások csak úgy kezelhetők, ha a
tagállamok közigazgatási területük határain túlra is kitekintenek és szorosan
együttműködnek 26 partnerükkel. A Bizottság által végrehajtásra
kerülő Vám 2020 program uniós keretet kínál a tagállamoknak ezen
együttműködési tevékenységek fejlesztésére, ami költséghatékonyabb, mint
ha minden tagállam két- vagy többoldalú alapon külön-külön létrehozná saját
együttműködési keretét. Ezért biztosítani kell e program folytatását egy
új program létrehozásával ugyanezen a területen.
(2)       A programtevékenységek,
vagyis az európai információs rendszerek, az adóügyi tisztviselők közös
fellépései, valamint a közös képzési kezdeményezések várhatóan hozzájárulnak az
intelligens, fenntartható és inkluzív növekedést célzó Európa 2020 stratégia[20] végrehajtásához. Keretet
biztosítva a hatékonyabb adóhatóságokat előmozdító, az üzleti
vállalkozások versenyképességét megerősítő, a foglalkoztatást támogató
és az Unió gazdasági és pénzügyi érdekeinek védelméhez hozzájáruló
tevékenységekhez, a program aktívan erősíti a belső piac
működését.
(3)       A Fiscalis 2020 program
hatályát összhangba kell hozni a jelenlegi szükségletekkel, hogy valamennyi,
uniós szinten harmonizált adó és az adózással kapcsolatos uniós jogszabályok
vonatkozásában lehetővé váljanak a támogató tevékenységek. Ezért
szükséges, hogy ez a program ne csak az uniós szinten harmonizált adónemekre
terjedjen ki, hanem az adókból, vámokból, illetékekből és egyéb
intézkedésekből eredő követelések behajtására irányuló kölcsönös
segítségnyújtásról szóló, 2010. március 16-i 2010/24/EU tanácsi irányelv[21] értelmében az uniós
adójogszabályok hatálya alá tartozó egyéb adónemekre is.
(4)       A harmadik országok csatlakozási
és társulási folyamatának támogatása érdekében a programnak nyitva kell állnia
a csatlakozó és a tagjelölt országok, valamint a potenciális tagjelöltek és az
európai szomszédsági politika[22]
partnerországai előtt, bizonyos feltételek teljesítése esetén. Figyelemmel
a világgazdaság egyre növekvő összekapcsoltságára, a program továbbra is
lehetőséget biztosít arra, hogy bizonyos tevékenységek esetén külső
szakértők, például kormányzati hatóságok képviselői, gazdasági szereplők
és azok szervezetei vagy nemzetközi szervezetek képviselői kerüljenek
bevonásra. . 
(5)       A program célkitűzései
figyelembe veszik az adóügy területén az elkövetkező évtizedre vonatkozóan
feltárt problémákat és kihívásokat. A programnak továbbra is szerepet kell
játszania olyan létfontosságú területeken, mint az uniós jog koherens
végrehajtása, a közigazgatási együttműködés, az Unió pénzügyi és gazdasági
érdekeinek védelme vagy az adóhatóságok adminisztratív kapacitásának növelése.
Figyelemmel a meghatározott új kihívások dinamikájának problémájára, további
hangsúlyt kell fektetni az adócsalás elleni küzdelemre, az adminisztratív
terhek csökkentésére, valamint a harmadik országokkal és harmadik felekkel
folytatott együttműködés intenzívebbé tételére.
(6)       A 2014 előtt alkalmazott
programeszközök megfelelőnek bizonyultak, és ezért megtartották azokat.
Tekintettel a strukturáltabb operatív együttműködés iránti igényre, az
eszköztár további eszközökkel egészült ki, ezek a speciális területek
feladatainak együttes végrehajtására, valamint a közigazgatási kapacitást
építő fellépésekre létrehozott, uniós és nemzeti szakértőkből
álló szakértői csoportok, amelyek célzott segítséget nyújtanak az
adminisztratív kapacitásépítést igénylő részt vevő országoknak.
(7)       Az európai információs
rendszerek létfontosságú szerepet játszanak az uniós adózási rendszerek
megerősítésében, ezért azokat a program keretében tovább kell
finanszírozni. Emellett lehetővé kell tenni, hogy a program új, adókkal
kapcsolatos, az uniós jog alapján létrehozott információs rendszereket
tartalmazzon. Az európai információs rendszereknek szükség esetén megosztott
fejlesztési modelleken és IT-architektúrán kell alapulniuk.
(8)       Tekintettel az egyre
növekvő méretű globalizációra, a csalás elleni hatékony küzdelemnek
ugyancsak nemzetközi dimenziójúnak kell lennie. Ezért hasznos lehetővé
tenni az Unió számára, hogy fejlett harmadik országokkal technikai
együttműködési megállapodásokat kössön, amelyek lehetővé teszik ezen
országok számára, hogy a köztük és a tagállamok között kétoldalú adóegyezmények
keretében folytatott biztonságos információcsere támogatására használhassák az
európai információs rendszerek uniós elemeit. 
(9)       A program révén a humán
kompetenciák közös képzés formájában történő kiépítését is meg kell
valósítani. Az adóügyi tisztviselőknek ki kell építeniük és naprakésszé
kell tenniük az Unió szükségleteinek kiszolgálásához szükséges tudásukat és
képességeiket. A programnak az adóügyi tisztviselőket, valamint a
gazdasági szereplőket célzó fokozott képzési támogatás révén
erősítenie kell a humán kapacitásokat. Ennek érdekében az Unió jelenlegi
közös képzési módszerét, amely főként a központi elektronikus tanulási
(eLearning) fejlesztésen alapul, egy sokrétű uniós képzés-támogatási
programmá kell fejleszteni.
(10)     A programnak hétéves
időszakot kell magában foglalnia annak érdekében, hogy időtartamát a
2014-2020 közötti időszakra szóló többéves pénzügyi keret létrehozásáról
szóló, éééé. hónap nn-i XX/XX/EU tanácsi rendelet[23] által létrehozott többéves
pénzügyi keret időtartamához igazítsák.
(11)     A program teljes
időtartama tekintetében a költségvetési hatóság számára meg kell határozni
az éves költségvetési eljárásban az Európai Parlament, a Tanács és a Bizottság
között a költségvetési kérdésekben történő együttműködésről és a
hatékony és eredményes pénzgazdálkodásról szóló, 201Z. hónap XX-i intézményközi
megállapodás [17]. pontja értelmében fő referenciát képező pénzügyi
keretösszeget.
(12)     A költségvetés
felülvizsgálatáról szóló 2010-es közleményében[24]
szereplő, a finanszírozási programok koherenciájára és
egyszerűsítésére vonatkozó bizottsági kötelezettségvállalással összhangban
a forrásokat meg kell osztani más uniós finanszírozási eszközökkel, amennyiben
a tervezett program szerinti tevékenységek olyan célkitűzéseket követnek,
amelyek több finanszírozási eszköz tekintetében közösek; a kettős
finanszírozást ugyanakkor el kell kerülni. 
(13)     Az e rendelet pénzügyi
végrehajtásához szükséges intézkedéseket az Európai Közösségek általános
költségvetésére alkalmazandó költségvetési rendeletről szóló, éééé. hónap
nn-i xxx/20xx/EK, Euratom tanácsi rendeletnek, és a éééé. hónap nn-i
xxx/20xx/EK, Euratom tanácsi rendelet végrehajtására vonatkozó részletes
szabályok megállapításáról szóló, éééé. hónap nn-i xxx/20xx/EK, Euratom bizottsági
rendeletnek megfelelően kell elfogadni (az új költségvetési rendeletre
és végrehajtási aktusára vonatkozó hivatkozást fel kell tüntetni).
(14)     Az Unió pénzügyi érdekeit
megfelelő intézkedésekkel kell védeni a kiadási ciklus teljes
időszakában, ideértve a szabálytalanságok megelőzését, feltárását és
vizsgálatát, az eltűnt pénzeszközök, a tévesen kifizetett vagy helytelenül
felhasznált források visszafizettetését és adott esetben a bírságokat.
(15)     Annak érdekében, hogy az éves
munkaprogramok kidolgozása tekintetében a rendelet végrehajtásához egységes
feltételeket biztosíthasson, a Bizottságra végrehajtási hatásköröket kell
ruházni. Ezeket a hatásköröket a Bizottság
végrehajtási hatásköreinek gyakorlására vonatkozó tagállami ellenőrzési
mechanizmusok szabályainak és általános elveinek megállapításáról szóló,
2011. február 16-i 182/2011/EU európai parlamenti és tanácsi
rendeletben[25]
foglaltak szerint kell gyakorolni.
(16)     A meghozandó fellépés
célkitűzéseit – vagyis az adózási rendszerek belső piaci
működésének javítására irányuló többéves program létrehozását – a
tagállamok nem tudják kielégítő módon elérni. Mivel nem tudják hatékonyan
megvalósítani az e célkitűzések eléréséhez szükséges együttműködést
és koordinációt, az Unió az EUSZ 5. cikkében foglalt szubszidiaritási elvvel
összhangban intézkedéseket fogadhat el és többéves programot hozhat létre. Az
említett cikkben foglalt arányossági elvvel összhangban e rendelet nem lépi túl
a szóban forgó célkitűzések eléréséhez szükséges mértéket.
(17)     A Bizottságot a program
végrehajtásában a Fiscalis 2020 bizottság segíti. 
(18)     A személyes adatok
feldolgozása vonatkozásában az egyének védelméről és az ilyen adatok
szabad áramlásáról szóló, 1995. október 24-i 95/46/EK európai parlamenti és
tanácsi irányelv az irányadó a személyes adatoknak az e rendelettel
összefüggésben a tagállamokban végzett, a tagállamok illetékes hatóságai,
különösen a tagállamokban kijelölt független közjogi hatóságok felügyelete
alatt történő feldolgozására vonatkozóan. A személyes adatok közösségi
intézmények és szervek által történő feldolgozása tekintetében az egyének
védelméről, valamint az ilyen adatok szabad áramlásáról szóló, 2000.
december 18-i 45/2001/EK európai parlamenti és tanácsi rendelet az irányadó a
személyes adatoknak az e rendelet keretében a Bizottság által és az európai
adatvédelmi biztos felügyelete alatt végzett feldolgozására vonatkozóan. Az
illetékes hatóságok általi információcserének vagy információtovábbításnak meg
kell felelnie a személyes adatok továbbítására vonatkozóan a 95/46/EK
irányelvben rögzített szabályoknak, továbbá a Bizottság általi
információcserének vagy információtovábbításnak meg kell felelnie a személyes
adatok továbbítására vonatkozóan a 45/2001/EK rendeletben rögzített
szabályoknak.
(19)     Ez a rendelet a belső
piac adózási rendszerei működésének javítását célzó közösségi program
létrehozásáról (Fiscalis 2013 program) és a 2235/2002/EK határozat hatályon
kívül helyezéséről szóló, 2007. december 11-i 1482/2007/EK európai
parlamenti és tanácsi határozat[26]
helyébe lép. Az említett határozatot ennek megfelelően hatályon kívül kell
helyezni,
ELFOGADTÁK EZT A RENDELETET:
I. fejezet
Általános rendelkezések
1. cikk
Tárgy
1.           A belső piac adózási
rendszerei működésének támogatására létrejön a „Fiscalis 2020” többéves
cselekvési program (a továbbiakban: a program). 
2.           A program a 2014. január
1-jétől 2020. december 31-ig tartó időszakra vonatkozik.
2. cikk
Fogalommeghatározások
E rendelet alkalmazásában:
(1)         
„adóhatóságok”: az adózásról szóló szabályok
alkalmazásáért felelős hatóságok;
(2)         
„külső szakértők”:
a)       a kormányzati hatóságok képviselői,
beleértve a 3. cikk (2) bekezdésének 1. és 2. pontja alapján a programban részt
nem vevő országok képviselőit is, 
b)      gazdasági szereplők és szervezeteik,
c)       nemzetközi és egyéb érintett szervezetek
képviselői;
(3)         
az „adózás” a következő adónemeket foglalja
magában: 
a)       a 2006/112/EK irányelv[27] szerinti hozzáadottérték-adó;
b)      a 92/83/EGK irányelv[28] szerinti, alkoholra kivetett
jövedéki adó;
c)       a 2011/64/EU irányelv[29] szerinti, dohánytermékekre
kivetett jövedéki adó;
d)      a 2003/96/EK irányelv[30] szerinti, az energiatermékekre
és a villamos energiára kivetett adó;
e)       a 2010/24/EU irányelv[31] hatálya alá tartozó egyéb
adók.
3. cikk
Részvétel a programban
1.           A részt vevő országok a
tagállamok és a (2) bekezdésben említett országok, feltéve, hogy a (2)
bekezdésben szereplő feltételek teljesülnek.
2.           A programban a következő
országok vehetnek részt:
(1)         
az előcsatlakozási stratégiák által
kedvezményezett csatlakozó országok, tagjelölt országok és potenciális
tagjelöltek, a megfelelő keretmegállapodások, társulási tanácsi
határozatok vagy hasonló megállapodások által az ezen országok uniós
programokban való részvételére megállapított általános alapelvekkel és
feltételekkel összhangban;
(2)         
az európai szomszédsági politika partnerországai,
feltéve, hogy ezek az országok megfelelő szintet értek el vonatkozó
jogszabályaiknak és közigazgatási gyakorlatuknak az Unióéhoz való
közelítésében. Az érintett partnerországok a programban az ezen országokkal az
uniós programokban való részvételükről szóló keretmegállapodások
megkötését követően megállapítandó rendelkezések alapján vesznek részt.
4. cikk
Részvétel a programtevékenységekben
A program keretében szervezett egyes
kiválasztott tevékenységekben való részvételre külső szakértők is
felkérhetők, amennyiben ez hasznos az 5. cikkben szereplő
célkitűzések elérése szempontjából. E szakértőket a konkrét
tevékenységekkel kapcsolatos képzettségük, tapasztalatuk és tudásuk alapján
választja ki a Bizottság. 
5. cikk
Általános célkitűzés és konkrét célkitűzés
1.           A program általános
célkitűzése a belső piac erősítése hatékony és eredményes
adózási rendszerek révén.
2.           A program konkrét
célkitűzése az adózási rendszerek működésének javítása, különösen a
részt vevő országok, azok adóhatóságai, tisztviselői és a külső
szakértők közötti együttműködés révén.
3.           E célkitűzés elérését a
következő mutatók alapján mérik: 
(1)         
a közös kommunikációs hálózat elérhetősége az
európai információs rendszerek számára;
(2)         
a programtevékenységekben részt vevőktől
és a program használóitól kapott visszajelzések.
6. cikk
Prioritások 
A program prioritásai a következők:
a)      az uniós adójog kidolgozásának, koherens
alkalmazásának és eredményes végrehajtásának támogatása;
b)      az adócsalás és adókikerülés elleni
küzdelem, mindenekelőtt a közigazgatási együttműködés és
információcsere hatékonyabbá és eredményesebbé tétele révén; 
c)      hozzájárulás az adóigazgatásokra
nehezedő adminisztratív terhek és az adófizetőket terhelő
megfelelési költségek csökkentéséhez;
d)      hatékony adóigazgatásra törekvés,
különösen az adóigazgatások megfelelése és adminisztratív kapacitása
tekintetében;
e)      az uniós adópolitika koherens
alkalmazásának és végrehajtásának javítása;
f)       a nemzetközi szervezetekkel, más
kormányzati hatóságokkal, harmadik országokkal, gazdasági szereplőkkel és
azok szervezeteivel való együttműködés intenzívebbé tétele az adócsalás és
–kikerülés elleni küzdelem fokozása érdekében, mindenekelőtt a
közigazgatási együttműködés és az információcsere hatékonyabbá és
eredményesebbé tétele, az adójogszabályok jobb betartása és az adóigazgatás
javítása révén.
II. fejezet
Támogatható intézkedések
7. cikk
Támogatható intézkedések
A program a 14. cikkben említett éves
munkaprogramban meghatározott feltételek mellett a következő intézkedéstípusokhoz
nyújt támogatást:
a)      Közös fellépések:
(1)         
szemináriumok és munkaértekezletek;
(2)         
általában korlátozott számú országból álló,
korlátozott ideig működő projektcsoportok, melyek célja pontosan
meghatározott teljesítménnyel összekapcsolt, előre definiált
célkitűzés elérése;
(3)         
multilaterális ellenőrzések, közös auditok és
a közigazgatási együttműködésről szóló uniós jogszabályokban
meghatározott egyéb tevékenységek, amelyeket két vagy több részt vevő
ország (melyek közül legalább az egyik tagállam) szervez egy vagy több,
egymással kapcsolatban álló adóalany adókötelezettségének koordinált
ellenőrzése céljából;
(4)         
a részt vevő országok vagy egy harmadik ország
által abból a célból szervezett munkalátogatások, hogy lehetővé tegyék a
tisztviselők számára, hogy tapasztalatot vagy tudást szerezzenek a
vámügyek területén, illetve növeljék azt; a harmadik ország területén
szervezett munkalátogatások tekintetében csak az utazási és tartózkodási
(szállás és napidíj) költségek támogathatók a program keretében;
(5)         
nem állandó vagy állandó jellegű
szakértői csoportok, amelyek az együttműködés strukturált formái, és
egyesítik a tapasztalatokat annak érdekében, hogy adott esetben online
együttműködési szolgáltatások, közigazgatási segítség, valamint infrastrukturális
és felszerelési segítség révén nyújtott támogatással meghatározott területeken
felmerülő feladatokat hajtsanak végre, vagy operatív tevékenységeket
végezzenek;
(6)         
a közigazgatási kapacitás építése és támogató
intézkedések;
(7)         
tanulmányok készítése;
(8)         
kommunikációs projektek;
(9)         
egyéb, a 5. cikkben megállapított általános és
konkrét célkitűzéseket támogató tevékenységek.
b)      IT-kapacitásépítés: az európai
információs rendszerek – a melléklet 1. pontjában rögzített – uniós elemeinek,
valamint az uniós jog keretében létrehozott új európai információs
rendszereknek a fejlesztése, karbantartása, üzemeltetése és
minőségellenőrzése.
c)      Humán képességfejlesztés: közös képzési
intézkedések az adóügyekkel kapcsolatban szükséges szakmai képességek és tudás
támogatása érdekében.
8. cikk
Különös végrehajtási rendelkezések a közös fellépések tekintetében
1.           A részt vevő országok
biztosítják, hogy a megfelelő profillal és képesítésekkel rendelkező
tisztviselőket jelöljék ki a közös fellépésekben való részvételre.
2.           A részt vevő országok
megteszik a közös fellépések végrehajtásához szükséges intézkedéseket,
különösen azáltal, hogy felhívják a figyelmet az ilyen fellépésekre, illetve
azáltal, hogy biztosítják az elért eredmények optimális felhasználását.
9. cikk
Különös végrehajtási rendelkezések
az európai információs rendszerek tekintetében
1.           A Bizottság és a részt
vevő országok biztosítják, hogy a melléklet 1. pontjában szereplő
európai információs rendszereket fejlesztik, üzemeltetik és megfelelően
karbantartják.
2.           A Bizottság a részt vevő
országokkal együttműködve koordinálja a melléklet 1. és 2. pontjában
említett rendszerek és infrastruktúra uniós és nem uniós elemei kialakításának
és üzemeltetésének azon szempontjait, amelyek azok
működőképességének, összekapcsolhatóságának és folyamatos
fejlesztésének biztosításához szükségesek.
3.           Az európai információs
rendszerek a melléklet 1. pontjában említett uniós elemeinek részt nem
vevő országok általi használata az ezen országokkal az EUMSZ 218. cikkével
összhangban megkötendő technikai együttműködési megállapodás
függvénye.
10. cikk
Különös végrehajtási rendelkezések a közös képzés tekintetében
1.           A részt vevő országok
adott esetben nemzeti képzési programjaikba integrálják a képzések közösen
kifejlesztett tartalmát, beleértve az elektronikus tanulási (eLearning)
modulokat, képzési programokat és a közösen megállapított képzési standardokat.
2.           A részt vevő országok
gondoskodnak arról, hogy tisztviselőik megkapják az ahhoz szükséges alap-
és továbbképzést, hogy a képzési programokkal összhangban közös szakmai
képességeket és szaktudást szerezzenek.
3.           A részt vevő országok
gondoskodnak arról, hogy a tisztviselők részesüljenek a programban való
részvétel tekintetében kielégítő szintű nyelvtudás elsajátításához
szükséges nyelvi képzésben.
III. fejezet
Pénzügyi keret
11. cikk
Pénzügyi keret
1.           A program végrehajtására
biztosított pénzügyi keretösszeg 234 370 000 EUR (folyó áron).
2.           A programhoz rendelt pénzügyi
erőforrások fedezhetik a program irányításához és célkitűzései
eléréshez szükséges előkészítő, monitoring, ellenőrző,
audit és értékelő tevékenységekre vonatkozó költségeket is, így különösen
a tanulmányok, szakértői értekezletek, tájékoztató és kommunikációs
intézkedések költségeit, az Európai Unió politikai prioritásairól szóló
hivatalos kommunikációt is beleértve, amennyiben ezek az intézkedések az e
rendeletben megfogalmazott célkitűzések megvalósításához kapcsolódnak, az
információfeldolgozásra és -cserére összpontosító információtechnológiai
hálózatokhoz kapcsolódó kiadásokat, továbbá minden egyéb műszaki és
igazgatási segítségnyújtással kapcsolatos költséget, amely a Bizottságra hárul
a program irányítása során.
12. cikk
A beavatkozás típusai
1.           A Bizottság a költségvetési
rendelet előírásaival összhangban hajtja végre a programot.
2.           Az Unió által a 7. cikkben
szereplő tevékenységekhez nyújtott támogatás a következő formákat
öltheti: 
(1)         
támogatások;
(2)         
közbeszerzési szerződések,
(3)         
a 4. cikkben hivatkozott külső
szakértőknél felmerült költségek megtérítése. 
3.           A támogatások
társfinanszírozási rátája a támogatható költségek 100%-a, amennyiben azok
utazási költségek és szállásköltségek, események szervezéséhez kapcsolódó
költségek vagy napidíjak. Ezt a rátát a szakértői csoportok kivételével
valamennyi támogatható intézkedésre alkalmazni kell. A támogatható intézkedések
ezen kategóriája tekintetében az éves munkaprogramok határozzák meg az
alkalmazandó társfinanszírozási rátát, amennyiben ezek az intézkedések
támogatások odaítélést igénylik. 
13. cikk
Az Unió pénzügyi érdekeinek védelme 
1.           A Bizottság megfelelő
intézkedéseket hoz, amelyek biztosítják, hogy az e rendelet alapján
finanszírozott intézkedések végrehajtásakor az Unió pénzügyi érdekei védelemben
részesüljenek a csalással, korrupcióval és egyéb illegális tevékenységekkel
szemben alkalmazott megelőző intézkedések, hatékony ellenőrzések,
illetve szabálytalanságok észlelése esetén a tévesen kifizetett összegek
visszafizettetése, adott esetben pedig hatékony, arányos és visszatartó
erejű közigazgatási és pénzügyi szankciók révén. 
2.           A Bizottság és
képviselői, valamint a Számvevőszék jogosultak dokumentumalapú és
helyszíni ellenőrzést végezni az e program alapján uniós forrásból
származó támogatások kedvezményezettjeinél, valamint az e program alapján uniós
forrásokban részesülő vállalkozóknál és alvállalkozóknál.
3.           Az Európai Csalás Elleni Hivatal
(OLAF) – az 1999. május 25-i 1073/96/EK európai parlamenti és tanács
rendeletben, valamint az Európai Közösségek pénzügyi érdekeinek csalással és
egyéb szabálytalanságokkal szembeni védelmében a Bizottság által végzett
helyszíni ellenőrzésekről és vizsgálatokról szóló, 1996. november
11-i 2185/96/Euratom, EK tanácsi rendeletben[32]
foglalt rendelkezéseknek és eljárásoknak megfelelően – nyomozásokat,
többek között helyszíni ellenőrzéseket és vizsgálatokat folytathat annak
megállapítására, hogy elkövettek-e valamely támogatási megállapodással,
támogatási határozattal vagy uniós finanszírozásra vonatkozó szerződéssel
összefüggésben az Európai Unió pénzügyi érdekeit sértő csalást, korrupciót
vagy más jogellenes cselekményt. 
IV. fejezet
Végrehajtási hatáskörök 
14. cikk
Munkaprogram
A program végrehajtása érdekében a Bizottság
éves munkaprogramokat fogad el, amelyek meghatározzák a követett
célkitűzéseket, a várt eredményeket, a végrehajtás módját és a teljes
összeget. A munkaprogramok tartalmazzák továbbá a finanszírozandó tevékenységek
leírását, az egyes fellépési típusokhoz rendelt összegek megjelölését, valamint
végrehajtásuk tervezett menetrendjét. A támogatások esetében a munkaprogramok
kitérnek a prioritásokra, az alapvető értékelési kritériumokra és a társfinanszírozás
maximális mértékére. Ezt a végrehajtási aktust a 15. cikk (2) bekezdésében
említett vizsgálóbizottsági eljárás keretében kell elfogadni. 
15. cikk
Bizottsági eljárás
1.           A Bizottságot egy bizottság
segíti. Ez a bizottság a 182/2011/EU rendelet szerinti bizottság.
2.           Az e bekezdésre történő
hivatkozáskor a 182/2011/EU rendelet 5. cikkét kell alkalmazni.
V. cikk
Monitoring és értékelés
16. cikk
A program szerinti fellépések monitoringja
A Bizottság a részt vevő országokkal
együttműködve figyelemmel kíséri a programot és annak fellépéseit az
elvégzett intézkedések végrehajtásának követése érdekében.
17. cikk
Értékelés
1.           A Bizottság gondoskodik a
program (2) és (3) bekezdésbeli szempontok szerinti, félidős és végső
értékeléséről. Az eredményeket be kell építeni a későbbi programok
esetleges megújításáról, módosításáról vagy felfüggesztéséről szóló
döntésekbe. Ezeket az értékeléseket független külső értékelő végzi.
2.           A Bizottság legkésőbb
2018 közepéig félidős értékelési jelentést készít a program szerinti
fellépések célkitűzéseinek eléréséről, a források felhasználásának
hatékonyságáról, valamint a program európai hozzáadott értékéről. A
jelentés emellett kitér az egyszerűsítésre, a célkitűzések folyamatos
relevanciájára, valamint a programnak az Unió intelligens, fenntartható és
inkluzív növekedésre irányuló célkitűzéseihez való hozzájárulására.
3.           A Bizottság legkésőbb
2021 végéig végső értékelési jelentést készít a (2) bekezdésben említett
szempontokról, valamint a program hosszú távú következményeiről és
hatásainak fenntarthatóságáról.
4.           A részt vevő országok a
Bizottság felhívására minden releváns adatot és információt átadnak a Bizottság
félidős és végső értékelési jelentéseihez való hozzájárulás céljából.
VI. fejezet
Záró rendelkezések
18. cikk
Hatályon kívül helyezés 
Az 1482/2007/EK határozat
2014. január 1-jével hatályát veszti.
Az e határozat hatálya alá tartozó
intézkedésekhez kapcsolódó pénzügyi kötelezettségekre azonban teljesítésükig
továbbra is e határozat vonatkozik.
19. cikk
Hatálybalépés
Ez a rendelet az Európai Unió Hivatalos
Lapjában való kihirdetését követő huszadik napon lép hatályba.
Ezt a rendeletet 2014. január 1-jétől
kell alkalmazni.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, -án/-én.
Az Európai Parlament részéről                     a
Tanács részéről
az elnök                                                          az
elnök
MELLÉKLET 
Európai
információs rendszerek és uniós elemeik
1.           Az európai információs
rendszerek a következők:
(1)         
közös kommunikációs hálózat/közös rendszer-interfész
(CCN/CSI – CCN2), CCN mail3, a CSI híd, a http híd, CCN LDAP és kapcsolódó
eszközök, CCN webportál, CCN monitoring;
(2)         
támogató rendszerek, különösen a CCN alkalmazás
konfigurációs eszköze, a tevékenységjelentési eszköz (ART2), a Taxud online
projektek elektronikus irányítása (TEMPO), a szolgáltatás-irányítási eszköz
(SMT), a felhasználókezelő rendszer (UM), a BPM-rendszer, az
elérhetőségi irányítópult és az AvDB, az IT szolgáltatás-irányítási
portál, a jegyzék és felhasználói hozzáférés-kezelés, 
(3)         
a programinformációs és kommunikációs tér (PICS);
(4)         
a héával kapcsolatos rendszerek, így különösen a
héa információcsere-rendszer (VIES) és a héa-visszatérítés, beleértve a VIES
eredeti alkalmazást, a VIES monitoring eszközt, az adózási statisztikai
rendszert, a VIES-a-weben rendszert, a VIES-a-weben konfigurációs eszközt, a
VIES és héa-visszatérítés teszteszközt, a héa-szám algoritmusokat, a héa
elektronikus nyomtatványok cseréjét, az e-szolgáltatások héáját (VoeS), a VoeS
teszteszközt, a héa elektronikus nyomtatvány teszteszközt;
(5)         
behajtással kapcsolatos rendszerek, különösen a
követelések behajtását szolgáló elektronikus nyomtatványok, a végrehajtást
engedélyező, egységes okirat (UIPE), és az egységes értesítési nyomtatvány
(UNF) elektronikus nyomtatványai;
(6)         
a közvetlen adóztatással kapcsolatos rendszerek,
különösen a megtakarítások adóztatásának rendszere, a megtakarítások
adóztatásának teszteszköze, a közvetlen adóztatás elektronikus nyomtatványai,
adóazonosító szám (TIN), TIN-a-weben, a 2011/116/EU irányelv 8. cikkével
kapcsolatos információcserék, és az ahhoz kapcsolódó teszteszközök;
(7)         
egyéb, adózással kapcsolatos rendszerek, különösen
az Adók Európában adatbázis (TEDB);
(8)         
a jövedéki rendszerek, különösen a
jövedékiadatcsere-rendszer (SEED), a jövedékitermék-szállítási és felügyeleti
rendszer(EMCS), MVS elektronikus nyomtatványok, teszt-alkalmazás (TA);
(9)         
egyéb központi rendszerek, különösen a tagállami
kommunikációs és információs rendszer (TIC), az önkiszolgáló tesztrendszer
(SSTS), az adóztatással kapcsolatos statisztikai rendszerek, a web
nyomtatványok központi alkalmazása, a jövedéki központi
szolgáltatások/irányítás információs rendszere (CS/MISE).
2.           Az európai információs
rendszerek uniós összetevői a következők:
(1)         
olyan IT-eszközök, mint a hardver, a szoftver,
valamint a rendszerek hálózati kapcsolatai, beleértve a kapcsolódó
adat-infrastruktúrát;
(2)         
a rendszerek fejlesztéséhez, karbantartásához,
tökéletesítéséhez, valamint üzemeltetéséhez szükséges IT-szolgáltatások;
(3)         
és bármilyen más olyan elem, amelyet hatékonysági,
biztonsági vagy racionalizációs okokból a Bizottság a részt vevő országok
tekintetében közös elemként határoz meg. 
PÉNZÜGYI KIMUTATÁS
1.           A JAVASLAT/KEZDEMÉNYEZÉS FŐBB
ADATAI 
              1.1.    A javaslat/kezdeményezés címe 
              1.2.    A
tevékenységalapú irányítás /tevékenységalapú költségvetés-tervezés keretébe
tartozó érintett szakpolitikai terület(ek)
              1.3.    A
javaslat/kezdeményezés típusa 
              1.4.    Célkitűzés(ek)

              1.5.    A
javaslat/kezdeményezés indoklása 
              1.6.    Az
intézkedés és a pénzügyi hatás időtartama 
              1.7.    Tervezett
igazgatási módszer(ek) 
2.           IRÁNYÍTÁSI INTÉZKEDÉSEK 
              2.1.    A
nyomon követésre és a jelentéstételre vonatkozó rendelkezések 
              2.2.    Irányítási
és kontrollrendszer 
              2.3.    A
csalások és a szabálytalanságok megelőzésére vonatkozó intézkedések 
3.           A JAVASLAT/KEZDEMÉNYEZÉS BECSÜLT
PÉNZÜGYI HATÁSA 
              3.1.    A
kiadások a többéves pénzügyi keret mely fejezetét/fejezeteit és a költségvetés
mely kiadási tételét/tételeit érintik? 
              3.2.    A
kiadásokra gyakorolt becsült hatás 
              3.2.1. A kiadásokra gyakorolt becsült hatás összegzése

              3.2.2. Az
operatív előirányzatokra gyakorolt becsült hatás 
              3.2.3. Az
igazgatási előirányzatokra gyakorolt becsült hatás
              3.2.4. A
jelenlegi többéves pénzügyi kerettel való összeegyeztethetőség
              3.2.5. Harmadik
felek részvétele a finanszírozásban 
              3.3.    A bevételre gyakorolt becsült
pénzügyi hatás
PÉNZÜGYI
KIMUTATÁS JAVASLATOKHOZ
1.           A JAVASLAT/KEZDEMÉNYEZÉS FŐBB
ADATAI 
1.1.        A javaslat/kezdeményezés címe

Javaslat:
Az Európai Parlament és a Tanács rendelete a 2014-2020 közötti időszakra
szóló, európai uniós adóügyi cselekvési program (Fiscalis 2020) létrehozásáról,
valamint az 1482/2007/EK határozat hatályon kívül helyezéséről.
1.2.        A tevékenységalapú irányítás
/tevékenységalapú költségvetés-tervezés keretébe tartozó érintett szakpolitikai
terület(ek)[33] 
14 05.
Adópolitika
1.3.        A javaslat/kezdeményezés
típusa 
¨ A javaslat/kezdeményezés
új intézkedésre irányul 
¨ A
javaslat/kezdeményezés kísérleti projektet/előkészítő intézkedést
követő új intézkedésre[34]
irányul 
X A javaslat/kezdeményezés jelenlegi intézkedés
meghosszabbítására irányul 
¨ A
javaslat/kezdeményezés új intézkedésnek megfelelően módosított
intézkedésre irányul 
1.4.        Célkitűzések
1.4.1.     A javaslat/kezdeményezés által
érintett többéves bizottsági stratégiai célkitűzések 
A javasolt program hozzájárul
az intelligens, fenntartható és inkluzív növekedést célzó Európa 2020
stratégiához[35],
(1) az egységes piac működésének megerősítése, (2) a közszféra
termelékenységét fokozó tevékenységeket támogató keret biztosítása, valamint
(3) a technológiai fejlődésnek és az innovációnak a nemzeti és európai
adóigazgatási szerveknél történő előmozdítása révén. 
A program támogatni
fogja az európai digitális menetrend[36]
kiemelt kezdeményezést, az Innovatív Unió[37] kiemelt kezdeményezést,
valamint az iparpolitika a globalizáció korában[38] kiemelt kezdeményezést A
program támogatni fogja továbbá a nemzeti adóigazgatásokat abban, hogy
megvalósítsák a teljesen kiforrott elektronikus adóigazgatást, egyúttal az
uniós adójogszabályok végrehajtásának intelligensebbé tétele révén hozzájárul
az adófizetők adminisztratív terheinek csökkentéséhez is.
Emellett a program az egységes
piaci intézkedéscsomagot[39]
is támogatja, mindenekelőtt az adópolitika néhány, e jogi aktusban is
kiemelt kulcsfontosságú területét, valamint azokat, amelyek az
adófizetőkre nehezedő terhek csökkentését érintik. Azon jövőbeli
szakpolitikai kezdeményezések, amelyeket a program támogatni fog és amelyek
végrehajtását elősegíti – például az energiaadó-irányelv, az új
héa-stratégia, a vállalkozások közös konszolidált társaságiadó-alapja, valamint
az állampolgárok előtt álló, határokon átnyúló adóügyi akadályok
felszámolására vonatkozó kezdeményezések – elfogadásukat követően
jelentős mértékben hozzájárulnak az egységes piaci intézkedéscsomag célkitűzéseinek
eléréséhez.
1.4.2.     Konkrét célkitűzés(ek) és
a tevékenységalapú irányítás/tevékenységalapú költségvetés-tervezés keretébe
tartozó érintett tevékenység(ek) 
Konkrét célkitűzések és a tevékenységalapú
irányítás/tevékenységalapú költségvetés-tervezés keretébe tartozó érintett
tevékenység(ek)
A
tevékenységalapú költségvetés-tervezés keretébe tartozó érintett tevékenység az
adópolitika (14 05.). A program konkrét célkitűzései a
következők:
az adózási rendszerek működésének javítása,
különösen a részt vevő országok, azok adóigazgatásai, tisztviselői és
a külső szakértők közötti együttműködés révén.
1.4.3.     Várható eredmény(ek) és
hatás(ok)
Tüntesse fel, milyen
hatásokat gyakorolhat a javaslat/kezdeményezés a
kedvezményezettekre/célcsoportokra.
A
javasolt program célja az adóigazgatások közötti együttműködés javítása,
az ilyen együttműködés javításához szükséges mechanizmusok és eszközök
rendelkezésre bocsátása, valamint az e célkitűzések eléréséhez szükséges
finanszírozás biztosítása. A program Bizottság általi végrehajtása nem
eredményezi a nemzeti adórendszerek további harmonizációját, viszont
lehetővé teszi a 27 különböző adórendszer párhuzamos létezéséből
eredő negatív hatások, mint pl. a csalás, a verseny torzulása, az
adóigazgatásokra és a vállalkozásokra nehezedő adminisztratív terhek, az
adóturizmus stb. mérséklését. A javasolt intézkedés ezért egy tisztán
belső piaci támogató intézkedés, mivel lehetővé teszi a belső
piac különböző adórendszerei működésének javítását.
Miközben
a nemzeti adórendszerek működésének irányítása a tagállamok
felelőssége, a javaslathoz kapcsolódó hatásvizsgálatban feltárt kihívások
alapján egyértelmű, hogy fokozott, az eddigieknél is nagyobb mértékű
közigazgatási együttműködésre van szükség az adóhatóságok között. Az egész
EU-ra kiterjedő együttműködés lehetővé teszi az adóhatóságok
számára, hogy szinergiákat alakítsanak ki, elkerüljék a párhuzamosságot és
megosszák egymás között a jó gyakorlatokat valamennyi, az adóztatáshoz
kapcsolódó területen, mint például a műszaki menedzsment, IT, nemzetközi
együttműködés stb. Az adóügyi együttműködés terén a jelenlegi
Fiscalis 2013 program által nyújtott támogatás bizonyította érdemeit, és ez a
tapasztalat nagyon értékes lesz a jövőbeli kihívásokra, különösen az
elavult technológiai architektúrára, a konkrét feladatok kapcsán folytatott
közös munka műveleti szintű nehézségeire, az adóhatóságok
tevékenységeinek támogatását szolgáló egyenlőtlen költségvetési eszközökre
és az adóhatóságok fő érdekeltjeivel való strukturális együttműködés
kialakításához kapcsolódó nehézségekre adandó válaszok tekintetében.
1.4.4.     Eredmény- és hatásmutatók 
Tüntesse fel a
javaslat/kezdeményezés megvalósításának nyomon követését lehetővé
tevő mutatókat.
A
program tevékenységeit figyelemmel fogják kísérni annak biztosítása érdekében,
hogy a program végrehajtását szolgáló szabályokat és eljárásokat megfelelő
módon alkalmazzák, valamint annak ellenőrzése érdekében, hogy a program
sikeres-e célkitűzései elérésében. A kialakítandó monitoring keret a
következőket foglalja magában: beavatkozási logika, mutatószámok átfogó
készlete, mérési módszerek, adatgyűjtési terv, egyértelmű és
strukturált jelentési és nyomon követési eljárás, valamint félidős és
végső értékelések.
A
program teljesítményét a program általános és konkrét célkitűzéseihez,
valamint prioritásaihoz kapcsolódó teljesítmény-, hatás-, eredmény- és
output-mutatók koherens készletének felhasználásával, valamint a Bizottság
irányítási tervével történő összekapcsolása révén mérik. A hatás-,
eredmény- és output-mutatók részletes listáját a hatásvizsgálat tartalmazza. Az
Adóügyi és Vámuniós Főigazgatóság célokat jelölt meg a program egyes teljesítményei
tekintetében. Más teljesítmények esetében ez jelenleg még nem
kivitelezhető. Ezen teljesítményekre vonatkozóan elérendő célokat az
Adóügyi és Vámuniós Főigazgatóság a Fiscalis 2020 program megkezdése
előtt kijelöli, és az éves munkaprogramra irányuló eljárás keretében
jóváhagyásra a programbizottság elé terjeszti.
Az
általános és konkrét célkitűzéseket többek között azon mérik, hogy
a közös kommunikációs hálózat mennyire érhető el az európai információs
rendszerek számára; a cél 97 %-os elérhetőség lesz.
1.5.        A javaslat/kezdeményezés
indoklása 
1.5.1.     Rövid vagy hosszú távon
kielégítendő szükséglet(ek)
A
javaslat hozzájárul az Európa 2020 stratégiához, valamint különböző egyéb
uniós jogszabályok végrehajtásához, ahogy az az 1.4.1. fejezetben szerepel.
1.5.2.     Az uniós részvételből
adódó többletérték
Hasznosabb
uniós szinten megindítani a fellépéseket, mint a 27 tagállam szintjén, ahogy az
az indokolás 3.2. fejezetében részletesen szerepel.
1.5.3.     Hasonló korábbi tapasztalatok
tanulsága
Gazdasági
szempontból az uniós szintű fellépés sokkal hatékonyabb. Az adóügyi
együttműködés gerince biztonságos, kifejezetten erre a célra kialakított
kommunikációs hálózat, amely a kilencvenes évek elején indított első
adóügyi együttműködési programok óta működik. Körülbelül 5 000
kapcsolódási ponton[40]
keresztül köti össze a nemzeti vámigazgatási szerveket. Ez a közös IT-hálózat
biztosítja, hogy az egyes nemzeti közigazgatási szerveknek csak egyszer kelljen
kapcsolódniuk a közös infrastruktúrához annak érdekében, hogy képesek legyenek
bármilyen információ egymás közötti megosztására. Amennyiben nem állna
rendelkezésre ez az infrastruktúra, a tagállamok adóigazgatásainak 26-szor
kellene kapcsolódniuk az egyes tagállamok nemzeti rendszereihez.
A
program további sarokkövei azok a tevékenységek, amelyek összehozzák az adóügyi
tisztviselőket, például hogy megosszák egymás között a legjobb
gyakorlatokat, tanuljanak egymástól, elemezzenek egy problémát vagy
iránymutatást fogalmazzanak meg. Amennyiben a tagállamoknak úgy kellene
tanulniuk egymástól, hogy a programon kívül alakítják ki saját
tevékenységeiket, akkor valamennyien kialakítanák saját eszközeiket és munkamódszereiket.
A tevékenységek közötti szinergiák elvesznének, és a közös tevékenységeket nem
hajtanák szisztematikusan végre a 27 tagállam szintjén. Sokkal hatékonyabb, ha
a program támogatásával a Bizottság a tevékenységek részt vevő
ország közötti közvetítőjeként lép fel.
Egy
másik jelentős hozzáadott érték immateriális jellegű. A program
hozzájárult a közös érdek szellemének kialakításához, a kölcsönös bizalom
felkeltéséhez, valamint a tagállamok közötti, illetve a tagállamok és a
Bizottság közötti együttműködés szellemének megteremtéséhez az
adóügyek területén.
1.5.4.     Összhang és lehetséges
szinergia egyéb pénzügyi eszközökkel
A
Fiscalis 2020 és a Vám 2020 programok irányítása, amikor csak lehetséges,
összehangolásra kerül. A programok közös hálózattal rendelkeznek az európai
informatikai rendszerek végrehajtására, közös platformmal az online
együttműködéshez (PICS) és osztoznak egy közös tevékenységjelentési
eszközön (ART2). A humán kapacitásépítés során alkalmazott módszertanokon
ugyancsak osztozik a két program. 
A
Belügyi Főigazgatóság Bűnmegelőzés és a bűnözés elleni
küzdelem (ISEC), valamint a Terrorizmus és egyéb biztonsági vonatkozású
veszélyek megelőzése, az azokra való felkészültség és következményeik
kezelése (CIPS)[41]
elnevezésű programjainak félidős értékelése szerint a Vám és Fiscalis
2013 programirányítási modellje „kínálja a legígéretesebb perspektívákat az
ISEC/CIPS irányításának javítása tekintetében, mivel lehetővé teszi az
operatív szükségletekre való azonnali és rugalmas reagálást”.
A
transzeurópai IT-rendszerek gerince a CCN/CSI hálózat, amelyet az OLAF a
szabálytalanságokkal és csalással kapcsolatos információk cseréjére (és
tárolására) is használ. Ebből a szempontból mindkét főigazgatóság
részesül a méretgazdaságosság által nyújtott előnyökből.
1.6.        Az intézkedés és a pénzügyi
hatás időtartama 
X A javaslat/kezdeményezés határozott
időtartamra vonatkozik 
–     
¨  A javaslat/kezdeményezés 2014. január 1-jétől 2020. december
31-ig érvényes. 
–     
X  Pénzügyi hatás:
2014-től 2023-ig (2021-től 2023-ig csak kifizetési előirányzatok
tekintetében)
¨ A javaslat/kezdeményezés határozatlan
időtartamra vonatkozik
–     
Beindítási időszak: ÉÉÉÉ-tól/-től ÉÉÉÉ-ig
–     
azt követően: rendes ütem.
1.7.        Tervezett igazgatási
módszer(ek)[42] 
X Centralizált igazgatás közvetlenül a Bizottság
által 
¨ Centralizált igazgatás közvetetten a következőknek történő hatáskör-átruházással:
¨         végrehajtó ügynökségek
¨         a Közösségek által létrehozott szervek[43]
¨         tagállami közigazgatási/közfeladatot ellátó szervek
¨         az Európai Unióról szóló szerződés V. címe értelmében
külön intézkedések végrehajtásával megbízott, a költségvetési rendelet 49.
cikke szerinti vonatkozó jogalapot megteremtő jogi aktusban meghatározott
személyek
¨ Megosztott igazgatás
a tagállamokkal 
¨ Decentralizált igazgatás harmadik országokkal 
¨ Nemzetközi szervezetekkel közös
igazgatás (nevezze meg)
Egynél több igazgatási
módszer feltüntetése esetén kérjük, adjon részletes felvilágosítást a
„Megjegyzések” rovatban.
Megjegyzések 
/
2.           IRÁNYÍTÁSI INTÉZKEDÉSEK 
2.1.        A nyomon követésre és a
jelentéstételre vonatkozó rendelkezések 
Ismertesse a nyomon
követés és jelentéstétel gyakoriságát és feltételeit.
A program tevékenységeit figyelemmel fogják kísérni annak érdekében, hogy biztosítsák: a program végrehajtását szolgáló
szabályokat és eljárásokat megfelelő módon alkalmazzák (audit funkció). A
közös fellépési tevékenységekre irányuló javaslatokat állandó jelleggel
figyelemmel kísérik egy online adatbázis, a tevékenységjelentési eszköz (ART2)
segítségével, amely tartalmazza a javaslatokat és az azoknak megfelelő
tevékenységeket. Ugyanez az eszköz lehetővé teszi a program alapján
nyújtott támogatások kedvezményezettjei, vagyis a tagállamok adóigazgatási
szervei számára, hogy online jelentsék a támogatásból a közös fellépési
tevékenységekben való részvétel érdekében finanszírozott költségeket. A
tagállamok évente költségvetési jelentést küldenek a Bizottság számára a
tevékenységjelentési eszköz használatával.
A
közbeszerzés révén finanszírozott IT és képzési kapacitás-építési tevékenységek
esetében a szokásos jelentési és nyomon követési szabályokat kell alkalmazni. 
A
programot kétszer értékelik. A félidős értékelés eredményei 2018
közepére lesznek elérhetők, a program végső értékelésének eredményei
pedig 2021 vége felé. A tagállamok mint a program fő haszonélvezői
elvégzik az adatgyűjtés jelentős részét, vagy az egyedi eszközök
szintjén (főként az ART2-n keresztül), vagy a program szélesebb körű
hatásairól (vagy az észlelés-mérési feladatokban való részvétel, vagy
jelentések kibocsátása által) nyújtott információk révén. 
Mindeddig
a meglévő programok értékelési feladatai főként a program
elsődleges érintettjeit célozták, vagyis az adóhatóságokat és azok
szakértőit, akik a program célközönségét alkotják. Figyelemmel annak
jelentőségére, hogy konzultáljanak a programon kívüli érdekeltekkel is
(pl. gazdasági szereplőkkel) a program rájuk gyakorolt hatásairól,
valamint arról, hogy milyen mértékben részesülnek például az adóhatóságok
közötti hatékonyabb együttműködésből fakadó előnyökből, a
közvetett hatások e szempontja szerepelni fog a jövőbeli
programértékelésekben.
2.2.        Irányítási és
kontrollrendszer 
2.2.1.     Felismert kockázat(ok) 
A
támogatások végrehajtásával kapcsolatos lehetséges kockázatok a
következők:
–              
A tagállamok és a tagjelölt országok konzorciumával
aláírt támogatási megállapodás hibás végrehajtása. A kockázat szintje
alacsonynak tekintendő, mivel a kedvezményezettek a részt vevő
országok közigazgatási szervei.
–              
A tagállamok olyan tevékenység költségeit jelentik
be, amelyet a program alapján nem hagytak jóvá. 
–              
A tagállamok kétszer jelentik be ugyanazt a
költséget.
A
szerződések végrehajtásával kapcsolatos lehetséges kockázatok a
következők:
–              
Nem tartják be közbeszerzési szabályokat
–              
Nem létező teljesítésre kiadott számla
megfizetése
2.2.2.     Tervezett ellenőrzési
mód(ok) 
Az
alkalmazott ellenőrzési stratégia fő elemei a következők:
1. Valamennyi kiadási terület esetében azonos pénzügyi
ellenőrzések:
A kötelezettségvállalások előzetes vizsgálata: 
Az
Adóügyi és Vámuniós Főigazgatóság valamennyi kötelezettségvállalását
megvizsgálja a humánerőforrási és a pénzügyi részleg vezetője. Ennek
következtében a kötelezettségvállalás alá eső összegek 100%-ára terjed ki
az előzetes vizsgálat. Ez az eljárás magas szinten biztosítja az ügyletek
jogszerűségét és szabályszerűségét.
A kifizetések előzetes vizsgálata: 
Minden
kifizetést előzetesen megvizsgálnak a pénzügyi szabályokkal és a bevált
eljárásokkal összhangban. Ezt a részletes ellenőrzést egy pénzügyi
ellenőr és egy engedélyezésre jogosult tisztviselő hajtja végre.
Ezenfelül
(minden kiadási kategóriából) hetente legalább egy kifizetést kiválasztanak a
humánerőforrási és a pénzügyi részleg vezetője által végzett
előzetes részletes vizsgálat céljából. A vizsgálat terjedelmére nem
határoztak meg célt, mivel annak célja a kifizetések „véletlenszerű”
ellenőrzése, annak megvizsgálása érdekében, hogy valamennyi kifizetést az
előírásoknak megfelelően készítettek-e elő. A fennmaradó
kifizetéseket a hatályos szabályok szerint naponta dolgozzák fel.
Az átruházott felhatalmazás által engedélyezésre jogosult
tisztviselők nyilatkozatai: 
Valamennyi
átruházott felhatalmazás által engedélyezésre jogosult tisztviselő az
érintett éves tevékenységi jelentést alátámasztó nyilatkozatokat ír alá. E
nyilatkozatok a program szerinti műveletekre vonatkoznak. Az átruházott
felhatalmazás által engedélyezésre jogosult tisztviselők nyilatkoznak
arról, hogy a költségvetés végrehajtásához kapcsolódó műveleteket a
pénzgazdálkodás hatékonyságának alapelvével összhangban hajtották végre, hogy
az alkalmazott irányítási és ellenőrzési rendszerek kellő
biztosítékot nyújtottak az ügyletek jogszerűségét és
szabályszerűségét illetően, valamint, hogy az ezekhez a
műveletekhez kapcsolódó kockázatokat megfelelően azonosították,
jelentették, és végrehajtották a kockázatokat enyhítő intézkedéseket.
2. A közbeszerzési szerződések kiegészítő ellenőrzése: 
A közbeszerzések tekintetében a költségvetési rendeletben meghatározott
ellenőrzési eljárásokat kell alkalmazni. A
közbeszerzési szerződést a Bizottság szolgálatai által a kifizetés
érdekében végzett ellenőrzési eljárás után kötik meg, figyelembe véve a
szerződéses kötelezettségeket, valamint a hatékony pénzgazdálkodást és
általános irányítást. A csalás elleni intézkedésekről (ellenőrzések,
jelentések stb.) a Bizottság és a kedvezményezettek között létrejött minden
szerződés rendelkezik. Részletes referencia-feltételeket kell
megállapítani, azok képezik az egyes konkrét szerződések alapját. Az
elfogadási eljárás szigorúan a TAXUD TEMPO módszertant követi: a
célkitűzéseket felülvizsgálják, szükség esetén módosítják, és végül
kifejezetten elfogadják (vagy elutasítják). „Elfogadólevél” hiányában számla
nem fizethető ki. 
A teljesítések megrendelésére és elfogadására vonatkozó eljárás magában
foglalja az eszközkezelést is. Minden egyes eszköz megrendelésre, majd azt
követően elfogadásra és beszerzési értéken az
Európai Bizottság szervezeti informatikai eszközében (ABAC assets) kódolásra kerül.
Az értékcsökkenés automatikus, a Bizottság számviteli szabályain alapul. 
A közbeszerzések technikai ellenőrzése
Az
Adóügyi és Vámuniós Főigazgatóság végzi a célkitűzések
ellenőrzését, és felügyeli a vállalkozók tevékenységét, valamint az
általuk nyújtott szolgáltatásokat. Emellett rendszeresen minőség- és
biztonságellenőrzéseket végez az alvállalkozóinál. A
minőségellenőrzések során ellenőrzik az alvállalkozók tényleges
folyamatainak a minőségterveikben meghatározott szabályoknak és
eljárásoknak való megfelelését. A biztonságellenőrzések a konkrét
folyamatokra, eljárásokra és rendszerekre koncentrálnak. 
Utólagos adminisztratív ellenőrzés operatív és pénzügyi
szempontból
Minden
szerződés végén, a hivatalos lezárás előtt a teljes dossziét
ellenőrzi az operatív és a pénzügyi egység is.
3. A támogatások kiegészítő ellenőrzése
A
program kedvezményezettjei (a tagállamok és tagjelölt országok adóhatóságai)
által aláírt támogatási megállapodás – amely tartalmaz egy az ellenőrzési
módszerekről szóló fejezetet – határozza meg a támogatás hatálya alá
tartozó tevékenységek finanszírozásának feltételeit. Valamennyi részt vevő
közigazgatási szerv vállalja, hogy tiszteletben tartja a Bizottság költségekkel
kapcsolatos költségvetési és igazgatási szabályait.
Azokat
a tevékenységeket, amelyek esetében a kedvezményezettek a támogatásokból finanszírozhatják
a részvételt, egy online adatbázisban jelölik meg (tevékenységjelentési eszköz
– ART2). A tagállamok ugyanezen adatbázisban jelentik kiadásaikat, az adatbázis
több beépített ellenőrzési mechanizmussal rendelkezik a hibák számának
csökkentése érdekében. Például a tagállamok csak olyan tevékenységek
tekintetében jelenthetnek költségeket, amelyekre felkérték őket, és csak
egyszer tehetik meg ezt.
A
jelentési rendszerbe épített ellenőrző mechanizmusok mellett az
Adóügyi és Vámuniós Főigazgatóság mintavétel alapján papíralapú és
helyszíni ellenőrzéseket is végez. Ezen ellenőrzésekre utólag,
kockázatalapú mintavétel alapján kerül sor.
Ez
az ellenőrzési stratégia lehetővé teszi, hogy a támogatások
kedvezményezettjeinek adminisztratív terhei a lehető legalacsonyabbak
legyenek, és arányban álljanak a juttatott költségvetéssel, valamint az észlelt
kockázatokkal. 
Az
egyszerűsítési intézkedések, mint például a valós költségek
átalánydíjakkal való helyettesítése várhatóan csupán marginális hatással
lesznek a költségvetési nyereségekre. Az egyszerűsítés fő előnye
a hatékonyságnövekedés és az adminisztratív terhek csökkenése terén jelentkezik
majd, mind a tagállamok, mind a Bizottság szintjén.
4. Az ellenőrzések költsége és hasznai
A
kialakított ellenőrzési mechanizmusok lehetővé teszik az Adóügyi és
Vámuniós Főigazgatóság számára, hogy kellőképpen biztosítsa a
kiadások minőségét és szabályszerűségét, valamint csökkentse a meg
nem felelés kockázatát. Az értékelés mélysége eléri a hármas szintet[44] a közös fellépések, és a
négyes szintet[45]
a közbeszerzési szerződések esetében. A fenti ellenőrzési stratégiai
intézkedések a teljes költségvetés 2 %-a alá csökkentik a lehetséges
kockázatokat, és valamennyi kedvezményezettet elérik. A további
kockázatcsökkentést szolgáló kiegészítő intézkedések aránytalanul magas
költséget eredményeznének, ezért ilyenek nincsenek előirányozva. Az
Adóügyi és Vámuniós Főigazgatóság úgy véli, hogy az ellenőrzés
szempontjából nincs változás a jelenlegi programhoz képest, ezért ugyanezt az
ellenőrzési stratégiát fogja alkalmazni a 2020-as program tekintetében. A
fenti ellenőrzési stratégia végrehajtásához kapcsolódó költségek a teljes
költségvetés 2,60 %-ára[46]
korlátozódnak, és várható, hogy ugyanilyen arányúak maradnak. 
A program ellenőrzési stratégiája hatékonynak tekinthető
annak vonatkozásában, hogy a meg nem felelés kockázatát 2 % alá
csökkentse, és a kapcsolódó kockázatokkal arányosnak tekinthető. 
2.3.        A csalások és a
szabálytalanságok megelőzésére vonatkozó intézkedések 
Tüntesse fel a meglévő
vagy tervezett megelőző és védintézkedéseket.
Valamennyi
szabályozási ellenőrzési mechanizmus alkalmazásán túl a Főigazgatóság
a Bizottság új, 2011. június 24-én elfogadott csalás elleni stratégiájával
(CAFS) összhangban ki fog dolgozni egy csalás elleni stratégiát, többek között
annak biztosítása érdekében, hogy belső csalásellenes ellenőrzési
mechanizmusai teljes mértékben összhangban álljanak a CAFS-sal, valamint, hogy
csalási kockázatkezelési megközelítése a csalás kockázata által érintett területek
azonosítását és az arra adandó megfelelő válaszokat célozza. Amennyiben
szükséges, hálózati csoportok és a Fiscalis 2020 programmal kapcsolatos csalási
esetek kivizsgálását szolgáló megfelelő informatikai eszközök
létrehozására kerül sor.
3.           A JAVASLAT/KEZDEMÉNYEZÉS BECSÜLT
PÉNZÜGYI HATÁSA 
3.1.        A kiadások a többéves
pénzügyi keret mely fejezetét/fejezeteit és a költségvetés mely kiadási
tételét/tételeit érintik? 
·      Jelenlegi költségvetési kiadási tételek 
A többéves pénzügyi keret fejezetei, azon belül pedig
a költségvetési tételek sorrendjében.
 A többéves pénzügyi keret fejezete || Költségvetési tétel || Kiadás típusa || Hozzájárulás 
 Szám       [Megnevezés……………………………….] || diff./nem diff.[47]   || EFTA-országoktól[48] || tagjelölt országoktól[49] || harmadik országoktól || a költségvetési rendelet 18. cikke (1) bekezdésének a) pontja értelmében 
   ||   ||   ||   ||   ||   ||   
·      Létrehozandó új költségvetési tételek 
A többéves pénzügyi
keret fejezetei, azon belül pedig a költségvetési tételek sorrendjében.
 A többéves pénzügyi keret fejezete || Költségvetési tétel || Kiadás típusa || Hozzájárulás 
 Szám       [Megnevezés……………………………….] || diff./nem diff. || EFTA-országoktól || tagjelölt országoktól || harmadik országoktól || a költségvetési rendelet 18. cikke (1) bekezdésének a) pontja értelmében 
   ||   ||   ||   ||   ||   ||   
 1 || 14 04 04. – Fiscalis 2020 || Diff. || NEM || IGEN || NEM || NEM 
 1 || 14 01 04 05. Fiscalis 2020 – Igazgatási kiadások || Nem diff. || NEM || NEM || NEM || NEM 
3.2.        A kiadásokra gyakorolt
becsült hatás[50]
3.2.1.     A kiadásokra gyakorolt becsült
hatás összegzése 
A pénzügyi tranzakciós adóra vonatkozó javaslat
végrehajtását szolgáló új európai IT-rendszer – amennyiben ilyenre szükség lesz
– esetleges bevezetéséhez kapcsolódó költségek nem szerepelnek a Fiscalis 2020
program költségvetésében, figyelemmel az említett javaslattal kapcsolatos
folyamat korai szakaszára.
millió EUR (három tizedesjegyig)
 A többéves pénzügyi keret fejezete: || 1 || Intelligens és inkluzív növekedés 
 Főigazgatóság: Adóügyi és Vámuniós Főigazgatóság ||   ||   || 2014. év || 2015. év || 2016. év || 2017. év || 2018. év || 2019. év || 2020. év || 2021 - 2023 || ÖSSZESEN || 
  Operatív előirányzatok: ||   ||   || 
 14 04 04. – Fiscalis 2020 || Kötelezettségvállalási előirányzatok || (1a) || 33,310 || 33,310 || 33,310 || 33,410 || 33,410 || 33,410 || 33,510 ||   || 233,670 || 
 Kifizetési előirányzatok || (2a) ||  9,327 || 24,316 || 27,647 || 30,007 || 30,052 || 30,062 || 30,097 || 52,162 || 233,670 || 
 Bizonyos egyedi programok keretéből finanszírozott igazgatási előirányzatok[51] ||   ||   ||   ||   
 14 01 04 05. ||   || (3) || 0,100 || 0,100 || 0,100 || 0,100 || 0,100 || 0,100 || 0,100 ||   || 0,700 || 
 Az Adóügyi és Vámuniós Főigazgatósághoz tartozó előirányzatok összesen || Kötelezettségvállalási előirányzatok || =1+1(a)+3 || 33,410 || 33,410 || 33,410 || 33,510 || 33,510 || 33,510 || 33,610 ||   || 234,370 || 
 Kifizetési előirányzatok || =2+2(a)+3 || 9,427 || 24,416 || 27,747 || 30,107 || 30,152 || 30,162 || 30,197 || 52,162 || 234,370 || 
  Operatív előirányzatok ÖSSZESEN || Kötelezettségvállalási előirányzatok || (4) || 33,310 || 33,310 || 33,310 || 33,410 || 33,410 || 33,410 || 33,510 ||   || 233,670 
 Kifizetési előirányzatok || (5) ||  9,327 || 24,316 || 27,647 || 30,007 || 30,052 || 30,062 || 30,097 || 52,162 || 233,670 
  Bizonyos egyedi programok keretéből finanszírozott igazgatási előirányzatok ÖSSZESEN || (6) || 0,100 || 0,100 || 0,100 || 0,100 || 0,100 || 0,100 || 0,100 ||   || 0,700  
 A többéves pénzügyi keret 1. FEJEZETÉHEZ tartozó előirányzatok ÖSSZESEN || Kötelezettségvállalási előirányzatok || =4+ 6 || 33,410 || 33,410 || 33,410 || 33,510 || 33,510 || 33,510 || 33,610 ||   || 234,370 
 Kifizetési előirányzatok || =5+ 6 ||  9,427 || 24,416 || 27,747 || 30,107 || 30,152 || 30,162 || 30,197 || 52,162 || 234,370 
 A többéves pénzügyi keret fejezete: || 5 || „Igazgatási kiadások” 
millió EUR (három tizedesjegyig)
   ||   ||   || 2014. év || 2015. év || 2016. év || 2017. év || 2018. év || 2019. év || 2020. év || ÖSSZESEN 
 Főigazgatóság: Adóügyi és Vámuniós Főigazgatóság || 
  Humánerőforrás || 4,973 || 4,973 || 4,973 || 4,973 || 4,973 || 4,973 || 4.973 || 34,811 
  Egyéb igazgatási kiadások || 0,220 || 0,220 || 0,220 || 0,220 || 0,220 || 0,220 || 0,220 || 1,540 
 Adóügyi és Vámuniós Főigazgatóság ÖSSZESEN ||   || 5,193 || 5,193 || 5,193 || 5,193 || 5,193 || 5,193 || 5,193 || 36,351 
 A többéves pénzügyi keret 5. FEJEZETÉHEZ tartozó előirányzatok ÖSSZESEN || (Total commitments = Total payments) || 5,193 || 5,193 || 5,193 || 5,193 || 5,193 || 5,193 || 5,193 || 36,351 
   ||   ||   || 2014. év || 2015. év || 2016. év || 2017. év || 2018. év || 2019. év || 2020. év || 2021 - 2023 || ÖSSZESEN 
 A többéves pénzügyi keret 1–5. FEJEZETÉHEZ tartozó előirányzatok ÖSSZESEN || Kötelezettségvállalási előirányzatok || 38,603 || 38,603 || 38,603 || 38,703 || 38,703 || 38,703 || 38,803 ||   ||  270,721 
 Kifizetési előirányzatok || 14,620 || 29,609 || 32,940 || 35,300 || 35,345 || 35,355 || 35,390 || 52,162 ||  270,721 
Az operatív
előirányzatokra gyakorolt becsült hatás 
–     
A javaslat az alábbi operatív előirányzatok
felhasználását vonja maga után:
Kötelezettségvállalási előirányzatok, millió EUR
(három tizedesjegyig)
 Tüntesse fel a célkitűzéseket és a teljesítéseket   ò ||   ||   || 2014 || 2015 || 2016 || 2017 || 2018 || 2019 || 2020 || ÖSSZESEN 
 TELJESÍTÉSEK 
 Teljesítések típusa[52] || Teljesítés átlagos költsége || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma összesen || Összköltség 
 Konkrét célkitűzés: az adózási rendszerek működésének javítása, különösen a részt vevő országok, azok adóigazgatásai, tisztviselői és a külső szakértők közötti együttműködés révén. 
 IT-kapacitásépítés || IT-szerződések száma ||   || megközelítőleg 20 ||  23,450 ||   ||  23,450 ||   ||  23,450 ||   ||  23,450 ||   ||  23,450 ||   ||  23,450 ||   ||  23,450 ||   ||  164,150 
 Közös fellépések || A szervezett események száma ||   || megközelítőleg 260 ||  8,550 ||   ||  8,550 ||   ||  8,550 ||   ||  8,550 ||   ||  8,550 ||   ||  8,550 ||   ||  8,550 ||   ||  59,850 
 Humán kapacitásépítés || Képzések száma ||   || megerősítendő ||  1,310 ||   ||  1,310 ||   ||  1,310 ||   ||  1,410 ||   ||  1,410 ||   ||  1,410 ||   ||  1,510 ||   ||  9,670 
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 ÖSSZKÖLTSÉG ||   ||   ||   ||  33,310 ||   ||  33,310 ||   || 33,310 ||   || 33,410 ||   || 33,410 ||   || 33,410 ||   || 33,510 ||   || 233,670 
3.2.2.     Az igazgatási előirányzatokra
gyakorolt becsült hatás
3.2.2.1.  Összegzés 
–     
A javaslat az alábbi igazgatási előirányzatok
felhasználását vonja maga után:
millió EUR (három
tizedesjegyig)
   || 2014. év || 2015. év || 2016. év || 2017. év || 2018. év || 2019. év || 2020. év || ÖSSZESEN 
 A többéves pénzügyi keret 5. FEJEZETE ||   ||   ||   ||   ||   ||   ||   ||   
 Humánerőforrás || 4,973 || 4,973 || 4,973 || 4,973 || 4,973 || 4,973 || 4,973 || 34,811 
 Egyéb igazgatási kiadások || 0,220 || 0,220 || 0,220 || 0,220 || 0,220 || 0,220 || 0,220 || 1,540 
 A többéves pénzügyi keret 5. FEJEZETÉNEK részösszege || 5,193 || 5,193 || 5,193 || 5,193 || 5,193 || 5,193 || 5,193 || 36,351 
 A többéves pénzügyi keret 5. FEJEZETÉBE[53] bele nem tartozó előirányzatok ||   ||   ||   ||   ||   ||   ||   ||   
 Humánerőforrás || p.m || p.m || p.m || p.m || p.m || p.m || p.m || p.m 
 Egyéb igazgatási kiadások || p.m || p.m || p.m || p.m || p.m || p.m || p.m || p.m 
 A többéves pénzügyi keret 5. FEJEZETÉBE bele nem tartozó előirányzatok részösszege || p.m || p.m || p.m || p.m || p.m || p.m || p.m || p.m 
 ÖSSZESEN || 5,193 || 5,193 || 5,193 || 5,193 || 5,193 || 5,193 || 5,193 || 36,351 
3.2.2.2.   Becsült
humánerőforrás-szükségletek 
–     
A javaslat az alábbi humánerőforrás-igénnyel
jár:
A becsléseket egész számmal (vagy legfeljebb
egy tizedesjeggyel) kell kifejezni
   || 2014. év || 2015. év || 2016. év || 2017. év || 2018. év || 2019. év || 2020. év 
  A létszámtervben szereplő álláshelyek (tisztviselői és ideiglenes alkalmazotti álláshelyek) 
 14 01 01 01. (a központban és a bizottsági képviseleteken) || 32 || 32 || 32 || 32 || 32 || 32 || 32 
 14 01 01 02. (a küldöttségeknél) || p.m || p.m || p.m || p.m || p.m || p.m || p.m 
 14 01 05 01. (közvetett kutatás) || p.m || p.m || p.m || p.m || p.m || p.m || p.m 
 10 01 05 01. (közvetlen kutatás) || p.m || p.m || p.m || p.m || p.m || p.m || p.m 
  Külső személyi állomány (teljes munkaidős egyenértékben kifejezve)[54]   
 14 01 02 01. (AC, INT, TA, END a teljes keretből) || 9 || 9 || 9 || 9 || 9 || 9 || 9 
 14 01 02 02. (CA, INT, JED, AL és END a küldöttségeknél) || p.m || p.m || p.m || p.m || p.m || p.m || p.m 
 14 01 04 05. [55] || - a központban[56] || p.m || p.m || p.m || p.m || p.m || p.m || p.m 
 - a küldöttségeknél || p.m || p.m || p.m || p.m || p.m || p.m || p.m 
 14 01 05 02. (AC, INT, END - közvetett kutatásban) || p.m || p.m || p.m || p.m || p.m || p.m || p.m 
 10 01 05 02 (AC, INT, END – közvetlen kutatásban) || p.m || p.m || p.m || p.m || p.m || p.m || p.m 
 Egyéb költségvetési tétel (kérjük megnevezni) || p.m || p.m || p.m || p.m || p.m || p.m || p.m 
 ÖSSZESEN || 41 || 41 || 41 || 41 || 41 || 41 || 41 
14: az érintett szakpolitikai terület vagy
költségvetési cím.
A
humánerőforrás-igényeknek az adott főigazgatóság rendelkezésére álló,
az intézkedés irányításához rendelt és/vagy az adott főigazgatóságon belül
átcsoportosított személyzettel kell eleget tenni. A források adott esetben a
költségvetési korlátok betartása mellett kiegészíthetők az éves elosztási
eljárás keretében az irányító főigazgatósághoz rendelt további
juttatásokkal.
Az elvégzendő
feladatok leírása:
 Tisztviselők és ideiglenes alkalmazottak || Programirányítási feladatok szorosan véve[57] és programvégrehajtási tevékenységek, mint tanulmányok, az európai IT-rendszerek fejlesztése, karbantartása és üzemeltetése 
 Külső személyzet || A programvégrehajtási tevékenységek, mint tanulmányok, az európai IT-rendszerek fejlesztése, karbantartása és üzemeltetése segítése 
3.2.3.     A jelenlegi többéves pénzügyi
kerettel való összeegyeztethetőség 
–     
A javaslat összeegyeztethető a 2020-as
többéves pénzügyi kerettel.
3.2.4.     Harmadik felek részvétele a
finanszírozásban 
–     
A javaslat nem irányoz elő harmadik felek
általi társfinanszírozást 
3.2.5.     A bevételre gyakorolt becsült
pénzügyi hatás
–     
A javaslatnak korlátozott potenciális hatása van a
bevételre: amennyiben szankciókat (13. cikk) alkalmaznak, azok általános
bevételként jelennek meg az uniós költségvetésben.
[1]               COM(2011) 500 végleges, 2011. június 29., Az Európa 2020
stratégia költségvetése.
[2]               COM(2010) 2020 végleges, 2010.március 3.: Az
intelligens, fenntartható és inkluzív növekedés stratégiája.
[3]               A
Fiscalis 2013 félidős értékelése: http://ec.europa.eu/taxation_customs/resources/documents/common/publications/studies/fiscalis2013_mid_term_report_en.pdf
_
[4]               DELOITTE,
The future business architecture for the Customs Union and Cooperative Model in
the Taxation Area in Europe (A vámunió jövőbeni üzleti architektúrája és
az európai adóövezet kooperatív modellje). 
[5]               A
2011. május 3-án tartott 9. Fiscalis bizottsági ülés jegyzőkönyve.
[6]               Az adó- és vámügyi kapcsolódási pontok együttesen.
[7]               COM(2012) 388 final.
[8]               Korábbi elnevezésük: transzeurópai IT-rendszerek.
[9]               HL L 55., 2011.2.28., 13. o.
[10]             The Evaluation Partnership, Vám 2013 félidős
értékelés, 72–80. oldal, RAMBOLL, Fiscalis 2013 félidős értékelés,
268-305. bekezdések.
[11]             COM(2011) 398 végleges, 2011.június 29.
[12]             COM(2011) 706 végleges, 2011.november 9.
[13]             COM(2010) 245 végleges/2, Az európai
digitális menetrend.
[14]             COM(2010) 546, 2010. október 6., Az Európa 2020
stratégia kiemelt kezdeményezése: Innovatív Unió.
[15]             COM(2010) 682, 2010.11.23., Új készségek és munkahelyek
menetrendje.
[16]             COM(2010) 614, Az Európa 2020 stratégia kiemelt kezdeményezése:
Integrált iparpolitika.
[17]             COM(2011) 0206 végleges.
[18]             HL C …, … o.
[19]             Hivatkozás a végső/félidős értékelésre.
[20]             COM (2010)2020.
[21]             HL L 84., 2010.3.31., 1. o.
[22]             COM(2004) 373.
[23]             Kitöltendő
[24]             COM(2010) 700.
[25]             HL L 55., 2011.2.28., 13. o.
[26]             HL L 330., 2007.12.15., 1. o.
[27]             HL L 347., 2006.12.11., 1. o.
[28]             HL L 316., 1992.10.31., 21. o.
[29]             HL L 176., 2011.7.5., 24. o.
[30]             HL L 283., 2003.10.31., 51. o.
[31]             HL L 84., 2010.3.31., 1. o.
[32]             HL L 292., 1996.11.15., 2. o.
[33]             Tevékenységalapú irányítás: ABM (Activity Based
Management), tevékenységalapú költségvetés-tervezés: ABB (Activity Based
Budgeting).
[34]             A költségvetési rendelet 49. cikke (6) bekezdésének a)
vagy b) pontja szerint.
[35]             COM(2010) 2020 végleges, 2010.március 3.: Az intelligens,
fenntartható és inkluzív növekedés stratégiája.
[36]             COM(2010) 245 végleges/2, Az európai
digitális menetrend.
[37]             COM(2010) 546, 2010. október 6., Az Európa 2020
stratégia kiemelt kezdeményezése: Innovatív Unió.
[38]             COM(2010) 614, Az Európa 2020 stratégia kiemelt
kezdeményezése: Integrált iparpolitika.
[39]             COM(2011) 0206 végleges.
[40]             Az adó- és vámügyi kapcsolódási pontok együttesen.
[41]             COM(2005) 124, 2006.4.6., 745 millió EUR költségvetéssel
rendelkezik a 2007-2013 közötti pénzügyi keretben.
[42]             Az egyes igazgatási módszerek ismertetése, valamint a
költségvetési rendeletben szereplő megfelelő hivatkozások
megtalálhatók a Költségvetési Főigazgatóság honlapján: http://www.cc.cec/budg/man/budgmanag/budgmanag_en.html
[43]             A költségvetési rendelet 185. cikkében említett szervek.
[44]             Az ellenőrzések mélysége - hármas szint:
ellenőrzés teljesen független megerősítő információ alapján
[45]             Az ellenőrzések mélysége - négyes szint:
ellenőrzés a folyamat szóban forgó szakaszában rendelkezésre álló
háttér-dokumentáció alapján, beleértve az ahhoz való hozzáférést.
[46]             A költség magában foglalja az ellenőrzéseket
végrehajtó teljes munkaidős egyenértéket szorozva az átlagos személyzeti
költséggel; a külső ellenőrzésekhez kapcsolódó kiadásokat és az
ART-rendszer karbantartásához kapcsolódó költségeket.
[47]             Differenciált/nem differenciált előirányzat.
[48]             EFTA: Európai Szabadkereskedelmi Társulás. 
[49]             Tagjelölt országok és adott esetben a nyugat-balkáni
potenciális tagjelölt országok.
[50]             A kiadások folyó árakon szerepelnek.
[51]                    Technikai és/vagy igazgatási segítségnyújtás, valamint uniós programok
és/vagy intézkedések végrehajtásához biztosított támogatási kiadások (korábban:
BA-tételek), közvetett kutatás, közvetlen kutatás.
[52]             A teljesítés a nyújtandó termékekre és szolgáltatásokra
vonatkozik (pl. finanszírozott diákcserék száma, épített utak hossza
kilométerben stb.).
[53]             Technikai és/vagy igazgatási segítségnyújtás, valamint
uniós programok és/vagy intézkedések végrehajtásához biztosított támogatási
kiadások (korábban: BA-tételek), közvetett kutatás, közvetlen kutatás.
[54]             AC= szerződéses alkalmazott; INT= átmeneti
alkalmazott; JED= küldöttségi pályakezdő szakértő; AL= helyi
alkalmazott; END= kirendelt nemzeti szakértő. 
[55]             Az operatív előirányzatoknál a külső személyzetre
felső határérték vonatkozik (korábban: BA-tételek).
[56]             Elsősorban a strukturális alapok, az Európai
Mezőgazdasági Vidékfejlesztési Alap (EMVA) és az Európai Halászati Alap
(EHA) esetében.
[57]             A szoros értelemben vett programirányítási feladatokat
ellátó álláshelyek száma legfeljebb 18.